Tutorial: Kodi 17 Krypton, Bagaimana Cara Memasang ‘Add-On’ Pada Versi Terbaru?!

Jika anda peminat setia kami, tentunya pernah terbaca tutorial yang mengajar pembaca di luar sana bagaimana caranya untuk memasukkan add-on pada aplikasi Kodi yang telah dipasang di dalam peranti Android anda. Baru-baru ini aplikasi Kodi untuk peranti Android telah menerima kemas kini terbaru dengan kemunculan versi 17 Krypton dan telah menampilkan pembaharuan pada persembahan antaramukanya secara keseluruhan.

Tidak dinafikan lagi bahawa antaramuka terbaru ini sememangnya kelihatan lebih menarik jika dibandingkan dengan versi sebelumnya, tetapi disebabkan pembaharuan ini jugalah proses pemasangan add-on tidak lagi sama seperti sebelum ini. Jadi sekiranya anda berminat untuk menonton penstriman pelbagai filem atau siri TV kegemaran dan terbaru, jom kita sama-sama memasang aplikasi Kodi 17.3 Krypton dengan sokongan add-on yang paling popular iaitu Exodus…

Berbeza dengan aplikasi penstriman video yang lain seperti Netflix ataupun iflix yang membolehkan pengguna untuk terus menonton filem ataupun siri TV sebaik sahaja mereka mendaftar masuk, Kodi ternyata lebih rumit pemasangannya. Ini kerana anda perlu memasang add-on yang diingini secara manual terlebih dahulu bagi membolehkan koleksi filem dan juga siri TV dimainkan. Walaupun proses pemasangan Kodi boleh dikatakan agak rumit, sebenarnya ia memiliki beberapa kelebihan yang tidak dimiliki oleh aplikasi penstriman video yang lain.

Perkara pertama yang perlu anda lakukan adalah memuat turun aplikasi Kodi 17 Krypton secara percuma di Google Play Store. Tetapi perlu diingatkan bahawa aplikasi Kodi 17 Krypton ini hanya boleh dipasang pada peranti Android 5.0 Lollipop dan ke atas sahaja. Selain itu, aplikasi ini juga agak besar saiznya iaitu melebihi 80MB dan ini tidak termasuk dengan fail lain yang mana boleh mencecah sehingga lebih dari 200MB.

01> Sebaik sahaja aplikasi Kodi 17 Krypton berjaya dimuat turun pada peranti Android anda, akses aplikasi tersebut dan klik pada ikon kedua iaitu tetapan yang terletak di sebelah kiri atas paparan.

02> Kemudian klik pula pada menu System settings.

03>  Seterusnya klik pada menu Add-ons di bahagian kiri tetingkap dan aktifkan menu Unknown sources.

04>  Sebaik sahaja menu tersebut diaktifkan, terdapat tetingkap mesej amaran yang akan dipaparkan pada skrin. Klik sahaja pada butang yes.

05> Kembali semula ke paparan sebelumnya dengan menekan butang Back pada peranti Android anda. Kemudian pilih menu File manager.

06> Klik pada menu Add source.

07> Satu tetingkap baru akan dipaparkan dan anda perlu klik pada ruangan biru yang bertanda <None>.

08>  Kemudian taip “https://fusion.tvaddons.ag/” dan klik pada butang OK.

09> Seterusnya klik pula pada ruangan teks ‘Enter a name for this media source.’, taip apa-apa nama yang anda inginkan dan klik butang OK. Sebagai contoh, editor memasukkan Fusion.

10> Untuk menyimpan tetapan tadi, klik butang OK.

11> Kembali semula ke paparan utama dengan menekan butang Back pada peranti Android anda dan klik pada menu Add-ons yang terdapat pada tetingkap sebelah kiri.

12> Klik pada ikon pertama yang berbentuk kotak (Package Installer).

13>  Pilih menu Install from zip file.

14> Klik pada menu Fusion yang terdapat pada senarai.

15> Kemudian klik pada sub-menu kodi-repos.

17> Selepas itu pilih pula sub-menu repository.exodus-2.0.0.zip dan klik butang OK.

18> Tunggu proses pemasangan add-on dijalankan dan ianya berjaya dipasang apabila terpapar notifikasi Exodus repository – Add-on enabled.

19>  Seterunya pilih menu Install from repository

20> Diikuti dengan menu Exodus repository.

24> Pilih salah satu daripada menu yang ada iaitu Version 3.1.16.

25> Kini proses muat turun akan dijalankan dan kelajuan muat turun fail bergantung kepada kelajuan serta kestabilan Internet anda.

26> Kembali semula ke paparan utama dan kini di bahagian Add-ons anda sudah boleh melihat Video add-ons dari Exodus telah berjaya dipasang.

Sekiranya kaedah pemasangan add-on 1 tidak berjaya, anda boleh mengikuti proses pemasangan add-on Exodus alternatif ini bagi membolehkan anda untuk memasangnya tanpa perlu menggunakan Fusion. Jadi anda perlu mengikuti langkah-langkah yang sama seperti yang ditunjukkan pada PROSES 2.1 iaitu dari Langkah 1 hingga Langkah 7.

01> Taip “https://cazwall.com/repo/” dan klik pada butang OK.

02> Seterusnya klik pula pada ruangan teks ‘Enter a name for this media source.’, taip apa-apa nama yang anda inginkan dan klik butang OK. Sebagai contoh, editor memasukkan Cazwall.

03> Kembali semula ke paparan utama dengan menekan butang Back pada peranti Android anda dan klik pada menu Add-ons yang terdapat pada tetingkap sebelah kiri.

04> Klik pada ikon pertama yang berbentuk kotak (Package Installer).

05> Pilih menu Install from zip file.

06> Klik pada menu Cazwall yang terdapat pada senarai.

07> Kemudian klik pada sub-menu .Repository (Click Here).

09> Tunggu sehingga notifikasi Simply Caz Repo – Add-on installed terpapar dan selepas itu pilih menu Install from repository.

10> Klik pada menu Simply Caz Repo.

11> Seterunya pilih menu Video add-ons.

12>  Tatal paparan skrin dan cari add-on Exodus dan klik.

14> Tunggu proses muat turun fail dijalankan.

15> Apabila proses muat turun dan pemasangan telah berjaya 100%, kembali semula ke halaman utama dan anda boleh melihat add-on Exodus akan dipaparkan.

01> Klik pada add-ons Exodus pada halaman utama

03> Klik pada menu SETTINGS : Subtitles

04> Pilih menu Subtitles dan aktifkan fungsi sarikata dengan menekan butang Enable subtitles.

05> Di bahagian Primary Language, anda boleh klik pada ruangan itu untuk memilih bahasa apa yang akan dipaparkan pada sarikata. Klik butang OK apabila selesai.

06>  Kini sarikata akan dimainkan secara automatik apabila video dimainkan.

07> Anda boleh klik pada ikon ketiga di bahagian bawah kanan paparan untuk mengubah bahasa, melaras audio dengan sarikata agar seiring, dan penukaran sumber sarikata juga boleh dibuat dengan cara klik pada menu Toggle Language.


MWC 2018 : LG G7 Neo – Sokong Paparan Skrin 6.0 Inci, RAM 4GB/6GB & Dwi Kamera 16 MP

Pada pameran MWC 2018, LG telah mengumumkan V30S ThinQ, versi yang dinaiktaraf sedikit berbanding model terdahulu, LG V30. Terbaru, berdasarkan laporan dari pihak media Israel, selain model tersebut LG juga telah mempamerkan sebuah lagi model telefon pintar yang diberi nama LG G7 Neo.

Menurut sumber Ynet, telefon pintar ini telah dikuasakan oleh pemproses Snapdragon 845 yang ditawarkan dalam dua pilihan memori iaitu RAM 4GB/64GB ROM atau RAM 6GB/128GB ROM. Menampilkan paparan skrin 6.0 inci OLED beresolusi 3120×1440 piksel, LG G7 Neo turut dilengkapi dwi kamera 16 Megapiksel serta sokongan pengimbas cap jari.

Selain itu, LG G7 Neo menyokong bateri berkapasiti 3000mAh dan dijana oleh sistem operasi Android 8.0 Oreo. Namun begitu, model ini dilihat agak misteri kerana tiada sebarang pengumuman rasmi dari pihak LG sendiri.


Kemas Kini Harga: OPPO R17 Pro Kini Hanya Dijual RM1,599! Penurunan Sebanyak RM1,100!!!

YA! Harga OPPO R17 Pro kini telah menerima kemas kini harga yang lebih mesra, anda boleh dapatkan hanya pada RM1,599, sebanyak RM1,100 dikurangkan berbanding harga semasa perasmian.

Walaupun OPPO R17 Pro merupakan peranti yang dikeluarkan tahun 2018, namun ketibaannya di pasaran tempatan membawa lebih pilihan kepada peminat kerana reka bentuk yang moden dan lain dengan peranti tersedia.

Di samping rekaan menyerlah, spesifikasi yang dibekalkan pada peranti ini juga sangat mengagumkan antaranya skrin bertakuk 6.4 inci FHD+ (2340 x 1080 piksel), cip pemproses Snapdragon 710, sokongan 8GB RAM dan 128GB ROM, bateri 3,700mAh dengan pengecasan pantas Super VOOC Flash Charge serta Hidden Fingerprint Unlock sebagai ciri sekuriti keselamatan.

Kameranya juga unik, tri-kamera 12MP (f/1.5, f/2.4) + 20MP (f/2.6) + 3D TOF bersama teknologi AI dan Ultra Night Mode mampu memberikan penggambaran malam yang amat menakjubkan. Bagi kamera swafoto, ia dilengkapi sensor 25MP (f/2.0).

Beli di pautan berikut sekiranya berminat:


Siap Sediakan Kad Grafik Anda. Crysis Bakal Datang!

Permainan Crysis telah menjadi antara jenaka April Fool di dalam dunia PC tahun ini, dengan imej terbaru karakter Nomad diperlihatkan. Namun keterujaan melihat berita tersebut lekas terpadam apabila meta data dari laman web Crysis menunjukkan bahawa berita tersebut hanyalah usikan April Fool. Namun, 24 jam yang lepas ini pula muncul…

Sumber: https://twitter.com/Crysis/status/1249714251360501761
Kemas kini dari akaun Twitter Crysis seolah-olah membayangkan bahawa mereka sedang mempersiapkan permainan video Crysis terbaru dan nampaknya jenaka April Fool ini berkemungkinan besar bakal menjadi nyata.

Tanggapan ini dikuatkan lagi dengan balasan Tweet dari Xbox yang nyata membuatkan hampir semua peminat Crysis histeria. Ini merupakan antara berita yang baik bagi tahun 2020 yang sungguh mencabar.

Adakah anda excited? Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


HUAWEI Nova 5i Dilancarkan, Pamer Keupayaan 4 Kamera Yang Menakjubkan bagi Kelasnya!!!

Satu lagi peranti yang diperkenal ialah HUAWEI Nova 5i yang sangat menakjubkan bagi kelasnya. Dihadirkan dengan kuasa pemproses yang baik iaitu Hisilicon Kirin 710 dan aspek memori iaitu 6GB / 8GB RAM + 128GB pastinya melancarkan penggunaan peranti ini. Turut menjalankan Android 9.0 (Pie), EMUI 9.1

Dihadirkan dengan saiz skrin yang menakjubkan iaitu 6.4 inci Full HD (1080 x 2310 Piksel) membuatkan anda puas menonton pada skrin peranti ini.

Keupayaan kamera juga adalah sangat baik apabila ia tampil dengan 24MP + 8MP + 2MP + 2MP bagi kamera belakang. Manakala bagi kamera hadapan pula  tampil dengan skrin berlubang yang memberikan 24MP.

Kapasiti bateri bagi peranti ini juga adalah sangat baik apabila ia dihadirkan dengan 4000mAh. Turut dihadirkan dengan teknologi GPu Turbo.

Dihadirkan dengan warna Crush Blue, Crush Red dan Midnight Black pasti memukau mata yang memandang.

Peranti ini bakal dijual pada harga RMB1999 (kira-kiraRM1208) bagi varian 6GB +128GB. Manakala bagi varian 8GB +128GB bakal dijual pada harga RMB2199(kira-kira RM1329).


Garmin Instinct Diperkenalkan – Jam Tangan Pintar Tahan Lasak Dengan Gred Ketenteraan MIL-STD-810G

Jenama yang mula menempa nama melalui model GPS nampaknya semakin aktif di dalam arena jam tangan pintar. Melalui pelancaran terbaru Garmin, mereka telah melancarkan jam tangan pintar terbaharu yang dikenali dengan nama Garmin Instinct. Ia sesuai untuk golongan yang gemar melakukan aktiviti lasak.

Menariknya jam tangan pintar ini, ia menggunakan monokrom yang menawarkan ciri anti-silau walaupun berada pada cahaya terang. Model ini turut menjanjikan ketahanan bateri sehingga 14 hari, manakala sekiranya diaktifkan GPS mampu bertahan sehingga 16 jam.

Mengulas dari segi ketahanan, Garmin telah memilih material tahan lasak gred tentera di mana pengguna tidak lagi perlu risau mengenai ketahanannya. Selain itu, Garmin Instinct turut boleh digunakan untuk menyelam sedalam 100 meter. Ciri-ciri lain seperti sensor degupan jantung, kiraan langkah, kalori yang terbakar, jarak dan pelbagai lagi turut tersedia.

Hadir dengan tiga pilihan warna menarik iaitu Graphite, Tundra dan Flame Red, ia ditawarkan pada harga USD299.99 (kira-kira RM1,246).

Spesifikasi

Dimensi : 45 x 45 x 15.3 mm
Berat : 52 g
Resolusi Skrin : 128 x 128 piksel
Bateri : 16 jam / 14 hari
Memori : 16MB
Kalis air sedalam 10 meter
Sambungan : Bluetooth + ANT+

Material tali : Silikon


Rakan Kongsi Hotspot dengan Rangkaian Tanpa Wayar Sejajar untuk Menyampaikan Visi Kesalinghubungan di Nigeria

Penyelesaian Open RAN dan Model NaaS untuk Menyampaikan Perkhidmatan Jalur Lebar di Seluruh Nigeria

NASHUA, NH, 16 Disember 2020 /PRNewswire/ — Parallel Wireless, Inc., Syarikat Open RAN yang berpangkalan di AS yang menyampaikan penyelesaian lengkap berasaskan perisian 5G 4G 3G 2G Open RAN di dunia, hari ini mengumumkan bahawa mereka telah dipilih oleh Hotspot Network Limited, Rangkaian sebagai Perkhidmatan (NaaS), sebagai sebahagian dari Digital Farmers Club (DFC), Dana Penyediaan Perkhidmatan Universal (USPF) dan inisiatif kesalinghubungan NITDA Adopted Village for Smart Agriculture (NAVSA) untuk memberikan liputan 2G, 3G dan 4G meliputi 2,000 kampung yang dirancang di Nigeria.

GSMA menyatakan bahawa di Afrika Sub-Sahara, satu perempat penduduk masih tinggal di luar liputan jalur lebar mudah alih, berbanding 7%  di seluruh dunia. Internet mudah alih ialah satu-satunya kaedah akses digital untuk ramai individu dan perniagaan di Nigeria. Pandemik COVID-19 telah menegaskan betapa pentingnya internet mudah alih untuk menyokong akses kepada pendidikan, pekerjaan, penjagaan kesihatan, perkhidmatan dan rangkaian sosial.

Kerajaan persekutuan Nigeria komited untuk memudahkan pencapaian matlamat dasar nasionalnya untuk Perkhidmatan dan Akses Sejagat kepada teknologi maklumat dan komunikasi di Nigeria. Pelaksanaan ini akan diselaraskan dengan Matlamat Pembangunan PBB Matlamat SDG 1, 2, 6, 7 dan 13. Ini juga sejajar dengan Lima perkara terpenting African Development Banks – Terangi & Jana Kuasa Afrika (Light up & Power Africa), Sediakan Makanan untuk Afrika (Feed Africa), Industrikan Afrika (Industrialise Africa), Sepadukan Afrika (Integrate Africa), dan meningkatkan kualiti hidup orang Afrika.

Matlamat strategik perkongsian Parallel Wireless dan Hotspot adalah untuk membantu pengendali mudah alih serantau membina dan mengembangkan rangkaian tanpa wayar di seluruh Nigeria, dan sehubungan dengan itu menyediakan perkhidmatan digital generasi seterusnya kepada masyarakat setempat. Ini akan memenuhi objektif DFC, USPFS dan NAVSA untuk menyediakan perkhidmatan suara dan data untuk membolehkan penyediaan eHealth (eKesihatan), eHospitality (eHospitaliti), eEducation (ePendidikan), ebanking (eperbankan), eAgriculture (ePertanian) dan matlamatnya ialah, meningkatkan taraf hidup rakyat dan membawa mereka melangkah masuk ke alam ekonomi digital. Ini akan membantu DFC untuk mencipta lebih 100,000 pekerjaan langsung dan 1,500,000 pekerjaan tidak langsung di seluruh Nigeria.

Rakan kongsi projek menyampaikan keupayaan berikut:

Untuk mengetahui lebih lanjut tentang Open RAN, sila muat turun e-Buku di sini: https://www.parallelwireless.com/resources/everything-you-need-to-know-about-open-ran/

Jurutera Morenikeji Aniye, Pengasas dan Ketua Pegawai Eksekutif, HotSpot Network Limited, mengatakan, “Hotspot telah memetrai perjanjian komersial dengan MTN untuk mengerah lebih 2,000 tapak bermula dengan 500 tapak pada tahun pertama. Kami percaya bahawa rangkaian 2G 3G 4G 5G Open RAN Parallel Wireless terkemuka di dunia yang inovatif dan mudah digunakan akan mempercepatkan tempoh ke pasaran untuk menyampaikan internet tanpa wayar kepada pengguna dan perniagaan.”

Christoph Fitih, Pengarah Jualan Afrika, Parallel Wireless, berkata, “Kami bangga menjadi sebahagian daripada pelbagai inisiatif seperti ini untuk melaksanakan platform Open RAN terkemuka di dunia bagi membolehkan pengendali mudah alih mengaktifkan perkhidmatan baharu dan inovatif dengan cepat dan berkesan kos, seterusnya memberi kesan positif dalam kehidupan penduduk global.”

Tentang Parallel WirelessParallel Wireless ialah syarikat pertama di A.S. yang mencabar vendor warisan dunia dengan penyelesaian makro Open RAN yang didayakan perisian ALL G (5G/4G/3G/2G) pertama yang disatukan dalam industri. Perisian rangkaian asas awannya membayangkan semula ekonomi rangkaian untuk pengendali mudah alih global dalam liputan dan juga penggunaan kapasiti, sekali gus merintis jalan ke 5G. Syarikat ini terlibat dengan lebih 50 pengendali terkemuka di seluruh dunia. Inovasi dan kecemerlangan Parallel Wireless dalam penyelesaian RAN maya terbuka pelbagai teknologi telah diiktiraf dengan melalui lebih 75 anugerah industri. Untuk maklumat lanjut, sila layari: www.parallelwireless.com. Berhubung dengan Parallel Wireless di LinkedIn dan Twitter.

Tentang Hotspot Network LimitedDitubuhkan pada tahun 2008, Hotspot Network Limited (HNL) menyediakan perkhidmatan perkongsian infrastruktur dan kolokasi Menara kepada pengendali Mudah Alih, kami juga menyediakan penyelesaian rangkaian sebagai perkhidmatan (network-as-a-service, NaaS) kepada pengendali mudah alih Nigeria yang bertujuan untuk mengatasi cabaran pengembangan kesalinghubungan mudah alih di kawasan luar bandar Nigeria.

Keywords: Computer Networks Computer Software Computer/Electronics Telecommunications Telecommunications Carriers and Services Contracts Joint ventures


Digi Tawar iPhone 12 & iPhone 12 Pro Bakal Tiba Di Pasaran Tempatan Bermula 13 November!!!

Buat mereka yang menantikan kehadiran siri iphone 12 ada berita baik kerana telefon ini bakal hadir di pasaran tempatan bermula dari RM13 November Ini oleh Digi.

Namun, bagi mereka yang ingin melakukan pra-tempahan, anda boleh melakukannya pada 6 November dan 2 model yang ditawarkan adalah iPhone 12 Pro dan iphone 12.

Berikut adalah harga peranti iPhone bagi pasaran tempatan:


Helio P20 Dan 4GB RAM Untuk Model Terbaru Sony Xperia X

Mobile World Congress 2017 akan bermula pada penghujung bulan Februari dan Sony telah pun mengumumkan slot acara mereka pada 27 Februari. Pada acara tersebut, dijangkakan sekurang-kurangnya 2 peranti baru Sony akan diumumkan.

Satu imej bocor telah berlegar di laman sesawang, menunjukkan spesifikasi pada model Xperia X yang dikatakan akan diperkenalkan pada acara MWC 2017 nanti. Model terbaru Xperia X itu dilengkapi cip pemproses MediaTek Helio P20, 4GB RAM dan 64GB ROM. Selain itu, hasil ujian benchmark juga menunjukkan peranti ini mempunyai resolusi paparan 1920 x 1080 piksel dan akan beroperasi menggunakan Android 7.0 Nougat. Pada bahagian kamera pula, model tersebut dilengkapi sensor hadapan 16 megapiksel dan sensor utama 23 megapiksel.

Kita tunggu pengumuman rasmi Sony pada acara MWC 2017 nanti untuk melihat sama ada benar atau tidak spesifikasi yang ter’bocor’ ini.


OPPO Tawarkan Diskaun RM399 Untuk OPPO A57

Melalui Facebook, OPPO Malaysia telah berkongsi mengenai penurunan harga bagi model OPPO A57. Sebelum ini, telefon pintar ini telah dijual pada harga RM1,089.

Terbaru, harganya telah diturunkan sebanyak RM399 kepada RM699 dan boleh dibeli secara atas talian di Lazada. Dengan setiap pembelian OPPO A57 akan disertakan sekali casing dan juga pelindung skrin.

Promosi ini telah bermula semalam (8 Mac 2018), tetapi tidak pula diberitahu sehingga bila ianya berlangsung serta hadir dengan dua pilihan warna iaitu Emas dan juga Rose Gold. Cepat dapatkan sementara stok masih ada!


Dirt 5 Bakal Dilancarkan Pada Oktober Ini?

Berita baik buat kaki game apabila Codemasters telah mengumumkan bahawa permainan Dirts 5 akan dilancarkan pada bulan Oktober ini.

Permainan ini bakal tampil menerusi menerusi plaform PlayStation 5, Xbox Series X dan PC. Menariknya, bagi versi Xbox Series X, ia dikatakan bakal tampil resolusi 4K dan 60FPS sehingga 120FPS.


Apex Legend Kini Hadir Di Steam Bermula 4 November Ini!!!

Ada sesuatu yang bakal membuatkan kaki game khususnya Apex Legend apabila dElectronic dan Respawn Entertainment mengumumkan bawa permainan ini bakal ditiba di Steam pada 4 November ini!

Sebelum ini Apex Legend sudah tersedia di Xbox One, PC dan PlayStation dan kini sudah masanya untuk Steam pula menerima kehadiran permainan ini.

Kehadiran permainan ini bakal hadir sekali dengan musim ketujuh. Jadi, adakah anda sudah bersedia untuk kehadirannya? Teruskan bersama kami untuk mendapatkan berita terkini.


Rasmi! Huawei Siri Mate 20 Bakal Dilancarkan Pada 16 Oktober 2018

Seiring dengan pengenalan cip pemproses Kirin 980 berkuasa pada acara IFA 2018, Huawei turut mengumumkan tarikh rasmi pelancaran bagi siri Mate 20 akan diadakan pada 16 Oktober 2018 bertempat di London, England.

Walaupun sebelum itu terdapat banyak khabar angin mengenai siri Mate 20, tetapi masih tidak dapat menerima sebarang pengesahan dari Huawei. Apa yang pasti adalah siri Mate 20 akan merangkumi tiga varian berbeza iaitu Mate 20, Mate 20 Pro dan Mate 20 Lite.

Seperti yang diketahui, Mate 20 dan Mate 20 Pro akan menggunakan cip pemproses paling berkuasa iaitu Kirin 980, manakala Mate 20 Lite akan menggunakan cip pemproses Kirin 710. Apa-apa pun kita nantikan hari perasmian pada 16 Oktober 2018 kelak, mungkin dalam sebulan ini akan ada banyak spesifikasi tertiris lagi.

Baca Juga: IFA 2018: Huawei P20 Pro Hadir Dengan Kemasan Kulit Edisi Terhad


Microsoft Menjual Lesen Perisian Kepada Xiaomi

Hari ini Microsoft telah menjual kira-kira 1,500 paten perisian mereka kepada syarikat Xiaomi yang dikatakan bakal menyaksikan kerjasama jangka panjang antara kedua-dua syarikat tersebut. Perjanjian tersebut juga membolehkan Xiaomi menggunakan perisian Microsoft di dalam peranti mereka sebagai perisian siap terbina.

Berdasarkan perkembangan ini, Xiaomi bakal menerima kelebihan dari segi pertandingan perisian kerana Microsoft sememangnya mempunyai reputasi yang sangat baik sebagai pengeluar perisian produktiviti seperti Office, selain itu aplikasi Skype juga mempunyai pengguna yang ramai.

Sameer Singh, seorang penganalisis pasaran di UK menjangkakan bahawa langkah yang diambil kedua-dua syarikat akan membawa impak yang besar kepada jenama Xiaomi dalam pasaran Eropah. Dijangkakan bahawa kerjasama ini akan membuka mata pasaran terhadap produk yang ditawarkan oleh Xiaomi.


Samsung Galaxy Note20 Bakal Hadir Dengan Skrin Rata??

Ada sesuatu yang menarik apabila dikhabarkan Samsung Galaxy Note20 bakal tampil dengan skrin rata? Maklumat ini dedahkan oleh akaun Twitter Ice Universe.

Sebelum ini, model Samsung Galaxy Note5 sehingga yang terbaharu menggunakan skrin melengkung dalam rekaannya.

Namun begitu, bagi Galaxy Note20+ pula akan dihadirkan dengan skrin melengkung.

Sejauh manakah kesahihannya? Sama-sama kita nantikan!


Harga Jualan iPhone 11 / 11 Pro / 11 Pro Max Terdedah?!

Masih tinggal beberapa jam lagi seluruh dunia akan memperlihatkan pelancaran iPhone baharu di Apple Special Event.

Selain reka bentuk iPhone menjadi topik perbualan ketika ini, harga jualan yang diletakkan pada iPhone 11, 11 Pro dan 11 Pro Max juga menjadi isu hangat. Harga yang mencecah 5 ribu ke atas ini semakin tidak dapat diterima oleh pengguna masa kini.

Terbaru melalui satu perkongsian di Weibo, harga bagi ketiga-tiga model iPhone baharu telah tertiris, yang mana iPhone 11 dijual bermula dari USD749 (64GB), iPhone 11 Pro USD999 (128GB) dan iPhone 11 Pro Max pula USD1099 (128GB).

Adakah harga ini benar? Bersama kami nantikan pelancaran rasmi pada 1am, 11 September 2019 ya.


Tiba-Tiba Ada Game Pokémon Terbaru

Tanpa apa-apa sebarang hint mahupun desas-desus, Pokémon Company telah melancarkan satu permainan Pokémon terbaru menggunakan konsep boardgame.

Pokémon Duel ditawarkan kepada peranti Android dan iOS dan boleh dimuat turun secara percuma. Permainan ini memerlukan pemain mengawal patung karakter Pokémon di dalam pertarungan mengikut giliran, seperti permainan catur atau dam.

Untuk memenagi perlawanan di dalam Pokémon Duel, pemain perlu menggerakkan salah satu daripada Pokémon ke dalam kawasan khas pasukan lawan. Kelebihan dan pergerakan unik yang ada pada setiap karakter perlu digunakan sebaik mungkin untuk memenangi pertarungan. Permainan ini mempunyai mod perlawanan pemain-vs-AI dan pemain-vs-pemain serta ranking pemain.


IFA 2018: Huawei P20 Pro Hadir Dengan Kemasan Kulit Edisi Terhad

Dalam acara IFA 2018, Huawei selain melancarkan cip pemproses Kirin 980 baharu, juga membawa berita terkini kepada peminat siri P di mana bertambah pilihan warna baharu pada siri ini.

Kerangka siri P20 telah menyambut pilihan warna baharu, iaitu Morpho Aurora dan Pearl White selain warna hitam, biru dan pink. Selain warna baharu, edisi terhad dengan pembinaan kulit berwarna hitam dan coklat turut ditawarkan pada P20 Pro. Penawaran rekaan jenis kulit ini memberikan pengalaman yang berbeza berbanding dengan kerangka yang menggunakan rekaan kaca.

Buat masa ini masih tidak ketahui sama ada Huawei Malaysia akan membawa masuk atau tidak pilihan warna baharu ini.


Samsung Dan Panasonic Memperkenalkan Pemain Ultra-High Definition Blu-ray

TV 4K mampu memainkan kandungan digital definisi Ultra HD, namun sekarang ini fungsi tersebut sangat terhad kerana kandungan dan media Ultra HD yang terlalu sedikit. Namun senario itu tidak menghalang dua pengeluar besar produk elektronik untung membina peranti pemain media Ultra HD. Pada acara CES 2016, Samsung (UBD-K8500) dan Panasonic (DMP-UB900) masing-masing telah melancarkan peranti pemain Ultra-High Definition Blu-ray yang hadir dengan fungsi dan keupayaan yang lebih baik berbanding model-model sebelum ini. Peranti tersebut mampu mengubah skala video untuk tontonan yang optimum, namun video beresolusi rendah tidak akan memberikan kualiti yang terbaik. UBD-K8500 dan DMP-UB900 juga boleh disambungkan ke internet menggunkan WiFi dan hadir dengan pelayar web mereka sendiri, jadi anda juga berpelung menonton kandungan media dari servis sperti YouTube dan lain-lain.


Permainan RPG Fairy Tail Bakal Dirasmikan Pada  19 Mac 2020!!!

Kaki anime dan gamer pastinya mengenali watak-watak di dalam cerita Fairy Tail!!! Berita baik buat anda kerana Koei Tecmo telah mengumumkan tarikh pelancaran permainan RPG ini yang berkisar tentang Fairy Tail iaitu 19 Mac 2020.

Menariknya permainan ini akan dilancarkan bagi platform PlayStation 4(PS4), Switch dan PC. Platform PC juga turut tersedia menerusi Steam.

Terdapat lebih dari 12 watak boleh dimainkan pada permainan ini antaranya Kagura Mikazuchi, Sherria Blendy dan banyak lagi watak yang popular.

Permainan ini hadir dengan plot penceritaan yang tersendiri yang dipantau oleh Hiro Mashima yang merupakan pereka siri tersebut.

Dalam pada itu, terdapat kandungan bonus seperti versi Digital Deluxe akan disertakan dengan kostum tambahan bagi watak Erza dan Lucy.

Mesti korang tak sabar kan!!! Tunggu jelaa!!


Preply Kumpul $10 juta apabila Pembelajaran Bahasa Dalam Talian Buahkan Hasil

LONDON, 30 Mac 2020 /PRNewswire/ — Platform pembelajaran dalam talian, Preply, hari ini mengumumkan tambahan dana sebanyak USD $10 juta, menggandakan jumlah yang terkumpul dalam pusingan terdahulunya. Pendanaan ini akan dilaburkan untuk mengembangkan platform Preply yang melibatkan 10,000 tutor yang disahkan yang mengajar 50 bahasa kepada berpuluh-puluh ribu pelajar di 190 negara seluruh dunia. Pusingan ini telah dipimpin oleh Hoxton Ventures yang berpangkalan di London, dengan penyertaan daripada pelabur-pelabur Eropah iaitu Point Nine Capital, All Iron Ventures, The Family, EduCapital dan Diligent Capital. Beberapa pelabur individu tidak rasmi juga mengambil bahagian termasuk Arthur Kosten daripada Booking.com; Gary Swart, bekas Ketua Pegawai Eksekutif Upwork; David Helgason, Pengasas Unity technologies; dan Daniel Hoffer, Pengasas Couchsurfing.

Tatkala kehidupan beralih kepada kehidupan maya untuk orang ramai di seluruh dunia, guru dan pelajar di peringkat global telah berbondong-bondong menuju ke arah pembelajaran bahasa dalam talian. Syarikat ini menyaksikan jumlah mencatat rekod bagi jam harian yang ditempah pada platform tersebut pada minggu ini. Bilangan tutor yang mendaftar pada Preply telah melonjak naik di kawasan-kawasan seperti A.S., U.K., Jerman, Perancis, Itali dan Sepanyol. Sepanjang tujuh hari yang lalu, beberapa negara telah menyaksikan bilangan pendaftaran tutor meningkat tiga kali ganda, berbanding tempoh yang sama pada bulan Februari dan jumlah jam yang ditempah oleh pelajar pada platform tersebut telah meningkat dua kali ganda di kebanyakan pelosok di dunia.

Preply ditubuhkan pada tahun 2013 oleh pasukan yang berpangkalan di Ukraine yang terdiri daripada Kirill Bigai (Ketua Pegawai Eksekutif), Serge Lukyanov (Ketua Reka Bentuk) dan Dmytro Voloshyn (Ketua Pegawai Teknologi). Syarikat kini menggaji 125 kakitangan daripada 25 kerakyatan di Kyiv dan Barcelona dengan pendapatan meningkat sepuluh kali ganda sejak tiga tahun yang lalu. Inovasi perintis oleh Preply adalah untuk menggunakan pembelajaran mesin bagi meningkatkan kecekapan memadankan tutor dengan pelajar, di mana sahaja mereka berada di dunia, mewujudkan hubungan yang lebih pintar dan memecahkan kod dalam pembelajaran bahasa yang berkesan.

Setakat ini, dua juta kelas telah dijalankan bersama guru-guru daripada 160 kerakyatan. Kebanyakan pelajar menggunakan Preply bagi tujuan profesional seperti berpindah ke luar negara atau untuk memajukan kerjaya mereka. Pihak-pihak lain menggunakannya secara rekreasi – membantu anak mereka belajar bahasa baharu, sebagai contoh, atau melayani minat untuk menguasai kemahiran baharu. Melalui Preply, bekalan global tutor yang tiada tandingan bermakna sekiranya anda berada di Berlin, sebagai contoh, dan anda ingin belajar bahasa Jepun, anda boleh mencari pakar bahasa pada satu-sata masa dengan mudah dan takat harga yang selesa untuk anda. Ini dapat menangani ‘cabaran masa sibuk’ yang berlaku dengan pengajaran secara langsung; kebanyakan pelajar lebih memilih untuk mengambil kelas sebelum atau selepas kerja dan ini bermakna terdapat bilangan slot dan tutor terhad yang tersedia.

Purata harga untuk satu pengajaran di Preply ialah $15 hingga $20 setiap jam. Bagi tutor, Preply menyediakan cara yang fleksibel lagi unik dan selamat untuk menjana pendapatan di samping tidak lagi dihadkan oleh tempat. Tanpa perlu membawa pelajar ke rumah atau menghabiskan masa melakukan perjalanan, tutor boleh beroperasi pada kecekapan maksimum dari merata tempat di dunia.

Memandangkan pendidikan semakin beralih ke dalam talian, ramai tutor kami melaporkan telah mengasah set kemahiran baharu, termasuk kurang bergantung pada bahasa tubuh dan menyesuaikan sepenuhnya untuk menjalin hubungan insan dalam talian, daripada secara peribadi. Dari perspektif pembayaran, satu kelebihan definitif daripada platform tersebut untuk tutor adalah mereka sentiasa dibayar sejurus selepas pengajaran, tidak perlu membazirkan masa untuk mengejar bayaran atau berhadapan dengan risiko tidak mendapat bayaran sama sekali. Pelajar memasukkan butiran akaun bank mereka apabila mereka mendaftar dan tutor boleh mengeluarkan wang daripada akaun Preply mereka pada bila-bila masa. Semua pendapatan dipecahkan pada papan pemuka prestasi peribadi komprehensif agar tutor boleh menganalisis perniagaan mereka dengan cara yang bermakna.

Menggunakan pendanaan baharu tersebut, syarikat merancang untuk mengembangkan pasaran, terutamanya di Amerika Utara, Perancis, Jerman, Sepanyol, Itali dan UK. Terdapat rancangan untuk memperkenalkan pelbagai alat, penilaian dan kerja rumah baharu. Menggunakan pelbagai pembelajaran data Preply, tutor akan dapat mengesan dengan pintar tahap kemajuan dan membantu pelajar mencapai matlamat mereka dengan cara paling pantas dan komprehensif. Preply ingin menghubungkan dan membolehkan tutor untuk meningkat maju di samping platform tersebut, memberi peluang kepada mereka untuk meneroka rancangan latihan dan pengajaran agar mereka dapat menyelaraskan pendapatan mereka dan memaksimumkan kelas mereka. Pendanaan baharu ini akan turut memberi peluang kepada Preply untuk membangunkan penawaran mudah alihnya, menyelaraskan aplikasi Android dan iOS bagi menjadikannya lebih cekap dan mesra pengguna. Di samping itu, syarikat menyasarkan untuk mengukuhkan kedudukan di A.S. dan membuka pejabat Amerika menjelang akhir tahun ini. Asal usul Eropah Preply dan bekalan tutor global memainkan peranan penting dalam kebolehannya untuk bersaing di rantau yang strategik ini.

Kirill Bigai, Ketua Pegawai Eksekutif Preply, mengulas mengenai cita-cita syarikat, “Pendanaan baharu ini membolehkan kami untuk membawa pengalaman yang lebih mendalam, imersif dan mudah baik kepada tutor mahupun pelajar di seluruh dunia. Hari ini, kami memberi tumpuan pada pembelajaran bahasa, namun akhirnya, saya membayangkan masa depan apabila sesiapa sahaja dapat belajar apa sahaja menggunakan Preply.”

Rob Kniaz daripada Hoxton Ventures, mengulas “Setelah mengenali Kirill dan pasukan di Preply, kami berasa amat kagum dengan pertumbuhan besar yang telahpun dilihat dalam pasaran AS selain saiz pasaran global dalam pengajaran bahasa dalam talian. Kami percaya pasukan ini mempunyai peluang yang besar di hadapannya, terutamanya dalam segmen pembelajaran Bahasa Inggeris daripada pasaran yang mana Preply telahpun menunjukkan kepimpinan pasaran.”

Semua imej dan logo boleh ditemui di sini.

Keywords:  Banking/Financial Service Computer Software Computer/Electronics Education Higher Education Mobile Entertainment Multimedia/Online/Internet Accounting news, issues New products/services Venture Capital


Sharp Mengumumkan Aquos S2 Di China – Skrin Hampir Tiada Bingkai 5.5”

Sharp baru sahaja memperkenalkan sebuah telefon pintar hampir tiada bingkai Sharp Aquos S2. Rekaan telefon yang nipis ini ia telah didatangkan bersama paparan bersaiz 5.5 inci beresolusi 2040x1080p. Kerangkan badan kini dipadankan bersama panel gelas yang tahan lasak dan berkilau.

Sharp Aquos S2 merupakan peranti pertama yang menggunakan Snapdrragon 630 lapan teras sebesar 14nm Cortex-A53. Kelajuan set cip pula mencecah 2.2GHz, manakala kad grafik hadir dengan Adreno 508 yang memiliki 12 LTE modem. Peranti ini juga menyokong sokongan Bluetooth 5.0, Quich Charge 4, dan USB Type-C bersama-sama.

Bukan itu sahaja, peranti ini juga menyediakan dua pilihan varian 4GB dan 46GB serta 6GB dan 128GB dengan pemproses Snapdragon 660. Sistem perisian dioperasikan Android Nougat yang terbaru.

Di bahagian belakang terdapat dwi kamera yang diletakkan secara menegak dengan sensor 12 Megapiksel dan 8 Megapiksel, kedua-duanya mampu menghasilkan gambar dengan latar belakang yang kabur. Sementara, kamera depan pula menggunakan sensor 8 Megapiksel tanpa sokongan flash.

Sharp Aquos S2 dijual di China pada harga CNY2,499 (kira-kira RM1,598) dan CNY2,799 (kira-kira RM1,790) mengikut varian. Bagi pasaran global pula ia dijangka bermula pada 14 Ogos depan.


[TIP] Peranti iOS 10 Menggunakan Data Internet Yang Banyak?! Ketahui Cara Mengurangkan Penggunaannya!

Memiliki smartphone sememangnya tidak relevan sekiranya ia tidak memiliki sambungan Internet kerana ia akan membataskan keupayaan sebenar peranti mudah alih tersebut. Tambahan pula telco tempatan pada masa ini tidak lagi mempraktikkan pelan data Internet tanpa had, sebaliknya anda perlu memilih kuota data Internet tertentu bergantung kepada harga yang ditawarka.

Perkara ini secara tidak langsung menyebabkan ramai di antara pemilik smartphone di luar sana yang berhadapan dengan isu kehabisan kuota data Internet sebelum tamat tempoh. Jadi kami akan berkongsi dengan anda terutamanya pemilik peranti iOS 10 berhubung cara untuk memantau dan mengurangkan penggunaannya dalam cara yang lebih efisien.

Tanpa anda sedar mungkin ada di antara aplikasi kegemaran yang anda gunakan itu menjadi penyebab utama mengapa kuota data Internet anda cepat habis. Sebenarnya tanpa perlu menggunakan aplikasi daripada pihak ketiga, anda boleh terus memantau aplikasi mana yang paling banyak menggunakan data Internet dengan mengakses menu Mobile Data pada peranti iOS anda. Seterusnya lihat aplikasi mana yang paling banyak menggunakan data Internet anda dan jika anda merasakan penggunaan data Internet itu terlalu tinggi, mungkin anda boleh membuat keputusan sama ada ingin terus menggunakan aplikasi tersebut ataupun tidak.

Sekiranya anda menggunakan perkhidmatan iCloud Drive untuk tujuan salinan fail dan data aplikasi, pastikan anda memeriksa sama ada fungsi ‘Use Mobile Data’ pada bahagian iCloud Drive di dalam Settings peranti iOS anda dibuka atau ditutup. Ini bagi mengelakkan proses sync hanya dibuat menggunakan sambungan rangkaian WiFi sahaja dan tidak akan dijalankan apabila anda hanya disambungkan ke rangkaian telco.

Antara penyebab utama yang akan menyumbang terbesar terhadap penggunaan data Internet sekiranya menu ‘Use Mobile Data’ diaktifkan. Jadi pastikan anda mematikan fungsi tersebut dengan mengakses Settings → iTunes and App Store → matikan fungsi Use Mobile Data. Apabila fungsi ini dimatikan, peranti iOS anda tidak lagi akan memuat turun aplikasi baru atau menjalankan kemas kini aplikasi apabila anda menggunakan rangkaian telco.

Apabila fungsi Wi-Fi Assist baru diperkenalkan pada peranti iOS, tidak dinafikan ia merupakan satu idea yang sangat baik. Namun begitu, penggunaan fungsi ini telah menjadi salah satu penyebab mengapa data Internet anda sangat banyak digunakan tanpa disedari. Secara teori, fungsi Wi-Fi Assist sebenarnya akan membantu anda untuk menikmati pengalaman melayari Internet yang lebih lancar dengan peralihan ke rangkaian Mobile Data secara automatik. Walaupun kemas kini terbaru iOS ada memaparkan berapa data Internet yang telah digunakan, adalah lebih baik untuk anda menutup fungsi ini dengan mengakses Mobile Data → Wi-Fi Assist

Fungsi ini disediakan untuk memastikan setiap aplikasi akan sentiasa dikemaskinikan secara automatik walaupun ianya tidak digunakan. Ini bermakna anda boleh melihat segala kandungan yang terbaru sebaik sahaja aplikasi dibuka tanpa perlu anda menjalankan proses refresh secara manual. Namun begitu, fungsi ini akan menyebabkan penggunaan data Internet yang tinggi walaupun anda tidak mengakses aplikasi tersebut, dan sebagai contoh aplikasi Facebook yang akan sentiasa mengemaskini News Feed anda setiap beberapa minit walaupun anda tidak menggunakannya. Jadi anda boleh menutup fungsi ini dengan mengakses Settings → General → Background App Refresh dan pilih aplikasi tertentu seperti Facebook, Instagram dan Twitter. Secara tidak langsung anda juga boleh menjimatkan penggunaan bateri peranti iOS itu.

Pengalaman berhibur menggunakan Apple Music sememangnya sangat sempurna dan sangat menghiburkan, tetapi seperti yang anda tahu ia melibatkan penggunaan data Internet yang agak besar bagi tujuan penstriman muzik dari pangkalan data pelayan. Jadi bagi mengelakkan data Internet anda digunakan, pastikan ianya ditutup pada Apple Music dengan mengakses menu Settings → Music → Mobile Data.

Jika anda kerap memeriksa aplikasi emel untuk melihat penerimaan emel yang baru diterima, penggunaan data Internet akan digunakan untuk memaparkan imej yang diterima bersama-sama dalam kandungan emel tersebut. Jika untuk tujuan kerja ia mungkin boleh dimaafkan, tetapi jika emel itu diterima dari penghantar yang tidak dikenali seperti spam atau emel pengiklanan, ia sememangnya tidak berbaloi. Jadi apa kata anda tutup fungsi ‘Load Remote Images’ bagi memastikan gambar yang dihantar tidak akan terus dipaparkan secara automatik. Caranya mudah sahaja, akses Settings → Mail → Load Remote Images.

Sekiranya anda merupakan pengguna iMessage yang sangat aktif, perkongsian gambar merupakan antara perkara yang sering dibuat. Sama seperti aplikasi permesejan sosial popular yang lain seperti WhatsApp atau WeChat, aplikasi iMessage juga menggunakan sambungan Internet jadi sudah tentunya anda akan terlupa bahawa anda sedang menggunakan sambungan rangkaian data telco dan menghantar banyak gambar di dalamnya. Jadi bagi mengelakkan penggunaan data Internet mudah alih yang terlalu tinggi, anda boleh menghantar imej dalam kualiti rendah bagi memastikan penggunaan data Internet yang sedikit. Caranya adalah dengan mengakses Settings → Messages → Low Quality Image Mode


Huawei Nak Lancarkan Telefon Pintar 4 Kamera Dinamakan Maimang 6?

Jika sekarang menjadi trend semasa telefon pintar dilengkapi dwi kamera, kali ini Huawei ingin membuat percubaan baru. Mereka dikatakan akan memperkenalkan sebuah telefon pintar dengan empat kamera sekaligus dinamakan Maimang 6. Nama yang sedikit janggal ini bukan sahaja menerima kamera yang banyak malah akan didatangkan bersama paparan skrin bernisbah 18:9.

Melalui khabar dari TENAA, China, peranti ini akan diperkenalkan pada 22 September depan sebelum hadirnya Huawei Mate 10. Ia juga dikatakan peranti yang pertama keluaran Huawei mengenakan skrin memanjang ke bawah. Maimang 6 mungkin dilengkapi paparan bersaiz 5.9 inci 2160 x 1080p, kamera 16 MP dan 2 MP di belakang serta kamera 13 MP dan 2 MP di depan.

Selain itu, pemproses Quad-core dan RAM 4GB akan dimuatkan bersama selain storan seluas 64GB yang menyokong memori tambahan. Bekalan kuasa pula menerima bateri berkapasiti 3,240mAh.

Untuk pengetahuan anda, di luar pasaran China ia dijenamakan semula sebagai siri G. Memandangkan sebelum ini Maimang 5 ditukar kepada Huawei G9 Plus, Maimang 6 pula akan dipanggil sebagai Huawei G10 sekiranya peranti ini dijual di Malaysia kelak.


Sony WF-1000XM3 Wireless Noise Cancelling Headphones Kini Rasmi – Harga Jualan RM949!

Sony kini memperkenalkan generasi terbaharu untuk segmen headphone keluaran mereka dikenali sebagai Sony WF-1000XM3 Wireless Noise Cancelling Headphones. Dari aspek fizikal, WF-1000XM3 tampil dengan binaan tanpa wayar dan sangat ringan – turut disertakan dengan cip Bluetooth.

Selain itu, ia turut memberikan keselesaan kepada pengguna dengan rekaan ‘ergonomic tri-hold’ di mana hadir dengan 4 saiz hybrid earbuds dan 3 saiz bagi triple comfort earbuds. Jadi anda boleh memilih yang mana selesa untuk kegunaan anda.

Lebih menarik, WF-1000XM3 juga mampu memberikan bunyi terbaik tanpa hingar (noise) kerana ia disertakan Dual Noise Sensor yang boleh beroperasi dengan HD Noise Canceling Processor QN1e. Ia juga dibina dengan teknologi Digital Sound Enhancement zengine HX (DSEE HX) bertujuan memberikan pengalaman audio terbaik dengan resolusi yang tinggi.

Untuk ketahanan, ia didakwa mampu bertahan sehingga 24jam. Menariknya lagi, ia boleh di cas menerusi bekas simpanannya – Dengan pengecasan 10 minit mampu memberikan ketahanan sehingga 90 minit. WF-1000XM3 juga boleh dioptimumkan untuk Google Assistent – boleh dikawal hanya menggunakan ‘kuasa’ suara sahaja.

Bagi yang berminat, WF-1000XM3 ditawarkan untuk pasaran tempatan dengan tanda harga RM949! Ia bakal tersedia di Sony stores di KLCC dan The Curve Serta Sony Store online dan di mana- mana pengedar yang sah. Maklumat lanjut, layari Sony Malaysia. Kepada kaki shopping online, jom beli barangan Sony menerusi : Shopee| Lazada.


Telefon Manakah Dengan Kadar Penjualan Semula Tertinggi?? – Adakah iPhone?

Dalam satu laman sesawang BankMyCell mengesan kadar pengekalan nilai telefon bimbit. Sepanjang tahun lalu, syarikat itu mengesan harga pembelian semula 310 telefon pintar popular setiap jam. Menurut laporan baru yang dikeluarkannya, berdasarkan telefon dengan harga pembelian awal $ 700 atau lebih tinggi, telefon Android kehilangan nilai dua kali lebih cepat daripada model iOS dalam dua tahun pertama pemilikannya.

Apabila anda membeli telefon dan menjualnya semula, telefon akan mula mengalami susut nilai. Dalam satu tahun, kadar susut nilai rata-rata iPhone adalah 16,70%, dan kadar susut nilai dalam dua tahun adalah 35,47%. Sebaliknya, kadar susut nilai purata telefon Android dalam satu tahun adalah 33.62%, dan penurunan purata dalam dua tahun adalah 61.50%. Jurang ini akan mengecil dari masa ke masa. Empat tahun kemudian, rata-rata kadar susut nilai iPhone adalah 66.43%, sementara rata-rata telefon Android 81.11% dalam tempoh yang sama.

Dari perspektif model tunggal, kadar susut nilai akan berbeza mengikut tahap pujian telefon bimbit di pasaran. Sebagai contoh, hanya 9 bulan selepas pelepasan Samsung Galaxy S20 Ultra, harga pembelian semula hanya 64.71% dari harga asal. Dalam tempoh 9 bulan yang sama, harga pembelian semula iPhone 11 Pro Max Apple kehilangan 32.22% berbanding harga asal.

Dari sudut pandang jenama, semakin kecil susut nilai telefon bimbit Apple, ini bermakna ia lebih berharga daripada kebanyakan telefon bimbit. Secara purata, kerugian nilai purata model iPhone tahun lalu adalah 22.35%. Situasi HTC adalah yang terburuk, kemungkinan besar disebabkan oleh jenama pasaran yang tidak dijual. Rata-rata, nilai telefon pintar HTC pada tahun 2020 telah menurun sebanyak 53.08%.


【Zon Perbandingan】HUAWEI Mate Xs vs HUAWEI Mate X

HUAWEI Mate Xs merupakan model peningkatan daripada HUAWEI Mate X, dan telah diumumkan rasmi oleh pihak HUAWEI baru tadi. Adakah model baharu menerima penambahbaikan yang besar berbanding model terdahulu? Di sini kami sediakan zon perbandingan antara Mate Xs dan Mate X…

【Zon Perbandingan】 HUAWEI Mate Xs vs Samsung Galaxy Z Flip vs Motorola razr


Iklan LG G6 Sudah Keluar!

Dari apa yang kami sudah lihat dan baca, tiada siapa yang akan menafikan bahawa LG G6 adalah telefon yang cukup menarik pada tahun ini. Namun sehebat mana pun sesebuah peranti, pasti ia akan berhadapan persaingan yang sengit, Google sudah pun mempunyai peranti yang hebat di pasaran melalui Pixel dan versi terbaru bakal diumumkan tidak lama lagi, Samsung pula dalam beberapa jam lagi akan melancarkan Galaxy S8.

Jadi sekarang adalah penting untuk LG untuk mempromosikan model G6 bagi memastikan pengguna kekal tertarik dengan peranti flagship terbaru mereka. Beberapa jam sebelum pesaing mereka melancarkan peranti baru, LG mula menayangkan iklan televisyen G6 di Amerika Syarikat dan negara-negara lain bagi memberi tumpuan kepada model ini.


Pelancaran Semula Lmall – Kini Mencari Produk Asli Lebih Mudah!

Interbase Resources Sdn Bhd (IRSB) dan pemilik Lelong.my hari ini mengumumkan pelancaran semula Lmall di Malaysia, yang menawarkan pengalaman membeli belah atas talian yang bukan sahaja selamat, malah juga memberi jaminan 100% produk asli untuk kepuasan pengguna.

Terdapat lebih 100 jenama terkenal di bawah Lmall antaranya Nestle, Dolce Gusto, Philips, Bosch, Acer dan pelbagai lagi. Matlamat utama Lmall adalah memastikan produk yang dibeli bukan sahaja 100% produk asli, tetapi juga memberi jaminan waranti tempatan serta penghantaran yang cepat untuk pelanggan.

Menawarkan paparan antaramuka yang lebih segar berbanding sebelum ini, barangan yang dijual telah diasingkan oleh beberapa kategori utama seperti Phone & Accessories, Fashion & Jewelleries, Electrical & Electronic Appliances, Grocery & Pets dan banyak lagi untuk kemudahan pengguna. Sempena dengan pelancaran semula Lmall ini, terdapat pelbagai promosi, diskaun dan hadiah menarik yang ditawarkan kepada pelanggan.

Apa yang menarik, Lmall juga menawarkan kawalan data perniagaan seperti perkongsian analisis data melalui Google Analytics dan Facebook Pixels untuk membolehkan peniaga mengetahui pelanggan berdasarkan tingkah laku sebenar pelanggan.


Techstars Lancar Acara Startup Weekend Dalam Talian Global Sasar Perangi COVID-19

Seruan kepada pencipta, penginovasi dan pemaju dari seluruh dunia untuk berkumpul bersama bagi menangani isu-isu berkaitan virus dalam siri yang pertama seumpamanya dianjurkan di lebih 60 negara

BOULDER, Colorado, 4 April 2020 /PRNewswire/ — Techstars, platform global untuk pelaburan dan inovasi, hari ini mengumumkan pelancaran Startup Weekend Dalam Talian Global yang pertama seumpamanya, “Unite to Fight COVID-19.” (“Bersatu Lawan COVID-19“). Syarikat menyeru sesiapa sahaja yang mempunyai idea atau keinginan untuk membantu. Perserta akan bekerjasama dari rumah bersama peserta-peserta lain di negara mereka, meluangkan waktu hujung minggu mereka bagi menangani cabaran yang dibawa oleh pandemik ini.

Pemimpin masyarakat dari lebih 60 negara telah berjanji untuk meluangkan masa mereka bagi membantu menganjurkan acara ini, yang akan memberi tumpuan bagi membangunkan penyelesaian berkaitan COVID-19 yang unik untuk setiap negara. Setiap Startup Weekend dalam talian akan dijalankan pada peringkat negara, dengan sokongan daripada kakitangan mahupun sukarelawan Techstars. Semasa berlangsungnya acara dalam talian secara langsung ini, penginovasi, pemaju, pencipta dan ramai lagi akan berkumpul bersama bagi membangunkan prototaip yang dapat menyelesaikan beberapa cabaran terbesar yang ditimbulkan oleh pandemik ini.

“Startup Weekend sentiasa menjadi peluang yang hebat buat usahawan dan syarikat baharu bagi memperhalusi idea mereka dan mendapat pendedahan kepada kolaborator, pelabur dan penaja. Ia benar-benar jelas buat kami bahawa kami dapat mengaplikasikan model yang sama ini bagi menangani banyak cabaran yang dihadapi oleh kita semua akibat daripada pandemik COVID-19,” kata David Brown, Pengasas Bersama dan Ketua Pegawai Eksekutif Techstars. “Kami dengan serta merta menggerakkan pendekatan kami untuk program Startup Weekend bagi menghimpunkan ratusan, namun harapnya ribuan orang bagi mencipta penyelesaian untuk beberapa masalah yang timbul akibat daripada krisis ini. Kami telahpun mendapat sokongan yang luar biasa dan berharap agar sukarelawan akan dapat melihat apa yang kami lakukan dan mendaftar untuk menyertai kami.”

Sebanyak dua puluh pasukan dari seluruh dunia akan dipilih untuk terus mengambil bahagian dalam pengalaman Techstars Innovation Bootcamp.

Sesiapa yang berminat untuk menyertai acara negara tempatan mereka sebagai peserta, mentor, penaja atau sukarelawan untuk pasukan penganjur, sila lengkapkan borang ini. Dapatkan perkembangan terkini dan lihat negara-negara yang telahpun mendaftar di sini.

Sejak wabak COVID-19 mula memberi kesan kepada masyarakat seluruh dunia, Techstars telah melakukan pelbagai perubahan ke atas pemprograman dan penglibatan komuniti untuk memastikan orang ramai selamat dan masih terus menyokong syarikat baharu dan penginovasi pada waktu dengan keperluan yang besar ini. Ketahui lebih lanjut mengenai usaha oleh Techstars dan dapatkan sumber dan juga perspektif di techstars.com/covid.

Latar Belakang TechstarsTechstars ialah platform global untuk pelaburan dan inovasi. Pengasas Techstars berhubung dengan usahawan, pakar, mentor, alumni, pelabur, pemimpin komuniti dan syarikat lain untuk mengembangkan syarikat mereka. Techstars mengendalikan tiga bahagian: Techstars Startup Programs, Techstars Mentorship-Driven Accelerator Programs dan Techstars Corporate Innovation Partnerships. Portfolio pemecut Techstars melibatkan lebih daripada 1,900 syarikat dengan pemodalan pasaran sebanyak lebih $26 Bilion. www.techstars.com

Keywords:  Computer Software Computer/Electronics Health Care/Hospital Infectious Disease Control Multimedia/Online/Internet Future Events


GIGABYTE Turut Perkenal Barisan Produk Gaming Baharu – Ditawarkan Pada Harga Bemula RM4,999

Seiring pelancaran barisan AERO 15 Classic, GIGABYTE Malaysia turut mengemas kini rangkaian produk gaming mereka dengan sejumlah penawaran model baru – AORUS 15, AORUS 5 dan AORUS 7.

Barisan produk ini dilihat membawakan penawaran spesifikasi menarik di samping prestasi yang lebih hebat. Lebih menarik, kesemua model juga dilengkapi siri kad grafik siri NVIDIA GeForce RTX dan GTX serta dikuasai pemproses Intel-Core generasi ke-9.

Antara model yang diperkenal termasuklah AORUS 15 SA FHD 144Hz, AORUS 15 WA FHD 114Hz, AORUS 15 XA FHD 240Hz, AORUS 5 NA FHD 114Hz, AORUS 7 NA FHD 144Hz dan AORUS 7 SA FHD 144Hz.


Waktu Operasi Yang Baharu Bagi FoodPanda Bersempena PKPB!!!

satu berita menarik, bersempena dengan PKPB apabila Foodpanda kini telah mengumumkan waktu operasi baharu bagi penghantaran.

Waktu perkhidmatan akan bermula dari 5 pagi 12 tengah malam. Namun waktu operasi ini tidak sama bagi setiap negeri.

Berikut adalah waktu operasi yang baharu:


[ Tutorial ] Linksys Velop – Menjamin Rangkaian WiFi Stabil Di Mana-Mana Sahaja!

Kestabilan Internet sentiasa menjadi isu di kalangan orang ramai, ada sahaja tempat atau sudut tertentu yang lemah rangkaian dengan kata lain weak coverage walaupun terdapat WiFi di rumah.

Aha…usah pening sangat! Linksys Velop Whole Home WiFi sedia membantu! Ia merupakan router yang mampu menjamin rangkaian WiFi berprestasi tinggi dengan menggunakan teknologi Intelligent Mesh™ Velop, yang mana lebih memfokuskan kekuatan rangkaian WiFi berdasarkan lokasi semasa anda di dalam rumah.

Rekaan Velop yang ringkas dan moden sesuai dijadikan alat perhiasan rumah, tambahan lagi ukurannya yang sederhana sesuai diletakkan di mana-mana ruangan rumah.

Okay, bagaimana berfungsi alat ini? Jom ikuti kami dalam tutorial seterusnya.

▲ Pertama, putuskan (unplug) sambungan router sedia ada di rumah dan kabel Internet yang disambung dari router ke modem. Kemudian sambungkan kabel Internet Cat 5E pada Velop dan modem, serta kabel kuasa.

▲ Seterusnya ON palam kuasa dan butang ON/OFF di bawah Velop, lampu biru akan bernyala. Sekarang hanya tinggal tetapan di dalam aplikasi Linksys Velop.

▲ Muat turun aplikasi < Linksys > di Android l iOS

▲ Lakukan tetapan mengikut langkah dalam aplikasi, sehingga peranti meminta anda sambung ke WiFi Velop.

▲ Di sini anda perlu pergi ke tetapan peranti pintar, klik Settings → WiFi, cari nama Velop dengan masukkan kata laluan yang terdapat di bawah peranti.

▲ Seterusnya kembali ke aplikasi dan tunggu Internet disambungkan, paparan akan menunjukkan peranti anda dalam keadaan Offline. Apa yang anda perlu buat di sini, klik menu di sebelah kiri dan pilih【 Advanced Settings 】→【 Internet Settings 】.

▲ Di ruangan【 Connection Type 】pilih【 PPPoE 】dan masukkan WiFi Username, kata laluan dan VLAN ID mengikut jenis rangkaian yang digunakan seperti berikut:

▲ Menunggu Velop untuk lengkapkan sambungan rangkaian, done! Kini Velop anda berada pada mod Online!

Sekiranya ingin menguatkan lagi rangkaian Internet di kawasan lain, anda boleh tambahkan satu lagi Linksys Velop dengan cara mudah sahaja!

▲ Sambungkan Velop yang kedua, buka aplikasi【 Linksys 】, pilih【 Set Up a New Product 】dan lakukan tetapan mengikut langkah yang diberikan. Tetapan ini mengambil kira-kira 3 minit untuk sambungkan ke rangkaian, berjaya!

▲ Nama router boleh ditukar supaya lebih memudahkan anda mengesan sambungan rangkaian Velop pada prestasi yang memuaskan.

Selain Linksys Velop AC2600, terdapat juga pilihan lain dan salah satunya adalah AC2200 yang mempunyai kuasa liputan isyarat yang lebih luas mencapai sehingga 2000 kaki persegi.

Tambahan lagi, ia menggunakan sistem Mesh WiFi Tri-Band sekaligus menjaminkan kelajuan rangkaian dalam prestasi terunggul.

**Jangan lupa sertai peraduan eRing x Velop yang akan bermula esok, 27 Ogos ~ 02 September 2019! >> Peraduan FB: Menangi Linksys Velop


Siri iPhone 11 ‘Panas’ Di China, Pra – Tempahan Mencecah Sehingga 1 Juta!

Rentetan daripada kes pengharaman Amerika Syarikat (AS) ke atas HUAWEI, ramai mula berspekulasi ia mungkin memberi kesan kurang enak terhadap siri iPhone 11. Bagaimanapun, spekulasi itu dilihat tidak benar apabila siri iPhone 11 masih ‘panas’ di China dan pra-tempahan dikatakan telah mencecah 1 juta!

Perkara ini dapat dilihat menerusi platform JD.com di mana menunjukkan iPhone 11 Pro adalah paling popular! Sehingga jam 11 pagi, statistik mendedahkan jumlah tempahan untuk iPhone 11 Pro adalah sebanyak 527,807 unit. Kemudian, diikuti pula dengan pra tempahan iPhone 11 sebanyak 350,023 unit. Jumlah jualan iPhone 11 Pro Max agak kecil namun memberangsangkan iaitu berjumlah 130,302 unit. Hasil kesemua jumlah ini sekaligus menjadikan pra-tempahan siri iPhone 11 ini mencapai lebih 1 juta!


Jom Sertai Awesome Pawsome & Menangi Peranti Dari Samsung Bernilai Sehingga RM999!!!!

Tiba masanya untuk menyediakan kamera anda dan mengambil gambar yang ‘Insta Worthy’ – kerana dari  1 – 28 November, Samsung Malaysia memanggil semua pencinta haiwan dan makanan untuk menyertai peraduan #GalaxyAwesome di Instagram dengan hanya berkongsi gambar kreatif haiwan kesayangan anda mahupun makanan menarik yang boleh buat orang lain terliur.

Semua yang anda perlu lakukan adalah seperti berikut:

Yep, ianya semudah itu. Dengan 2 tema berbeza setiap dua minggu – (1) #AwesomePawesome dan (2) #AwesomelyYummy, wow-kan kami dengan kreativiti anda dan berpeluang memenangi hadiah berikut:

Bermula dengan tema #AwesomePawesome, haiwan kesayangan kita sememangnya comel, suka bermain dan penuh dengan ekspresi – memahami satu atau dua ciri yang anda suka mengenai mereka akan membantu anda dalam merakam berbagai emosi dan perasaan yang dialaminya. Mungkin kehalusan bulunya, perincian tapak kakinya atau mungkin matanya yang bersinar purr-fect. Kesemua perincian ini akan memberikan kegembiraan dan membolehkan anda bercerita lebih baik malalui fotografi.


Adakah Ini Rekaan Samsung Galaxy Z Flip Versi LV??

Selain terus bekerjasama dengan jenama reka bentuk terkenal Thom Browne, Samsung juga boleh bekerjasama dengan jenama mewah Perancis yang lain untuk melancarkan Galaxy Z Fold 3 dan Galaxy Z Flip 3 edisi terhad. Memetik media teknologi Belanda LetsGoDigital, Samsung mempunyai rancangan untuk bekerjasama dengan jenama mewah Perancis untuk melancarkan edisi terhad untuk dua telefon lipat yang akan datang.

Perancis terkenal di dunia kerana banyak jenama fesyennya, dan juga dalam bidang barang-barang mewah, termasuk Dior, Cartier, Silin, Chanel, Hermès dan sebagainya yang tidak asing lagi. Satu jenama telah dikenali sebagai jenama fesyen paling berjaya di Perancis selama bertahun-tahun: Louis Vuitton. Sebenarnya, ia akan menjadi jenama paling berharga di Perancis pada tahun 2021.

Oleh itu, pereka Giuseppe Spinelli memutuskan untuk membuat Galaxy Z Flip 3 dalam gaya Louis Vuitton. Render digital ini hanya untuk paparan visual. Media asing LetsGoDigital percaya bahawa tidak mungkin Samsung dan Louis Vuitton bekerjasama.

Sama seperti Galaxy Z Flip yang dilancarkan bekerjasama dengan Thom Browne, jika Samsung memutuskan untuk berkolaborasi dengan jenama Perancis untuk merancang, pasti akan memilih jenama mewah. Dalam hal ini, Louis Vuitton mungkin merupakan pilihan yang baik.


Adyen diberi lesen untuk membuka cawangan di AS

AMSTERDAM, 14 Jun 2021 /PRNewswire/ — Comptroller of the Currency (OCC) (Pengawal Mata Wang) Pejabat AS telah meluluskan permohonan Adyen untuk menubuhkan Cawangan Persekutuan Asing di San Francisco, California. Kelulusan OCC dan penganugerahan piagam cawangan tersebut serta kelulusan Rizab Persekutuan untuk permohonan pada 24 Mei 2021 membenarkan Adyen memulakan operasi sebagai Cawangan Asing Bersekutu.

Dengan memperoleh lesen cawangan AS ini, Adyen dapat meningkatkan aktiviti dan operasinya di AS selaras dengan aktiviti yang dijalankan di Eropah di bawah lesen perbankan Eropah (diperoleh pada tahun 2017). Manfaat yang ada termasuk peningkatan kebolehskalaan operasi melalui platform tunggal Adyen dan keupayaan untuk menawarkan perkhidmatan yang dipertingkatkan kepada para pedagangnya.

“Lesen ini merupakan langkah seterusnya yang wajar bagi Adyen dan ia telah lama dirancang,” kata Pieter van der Does, Pengasas Bersama merangkap Ketua Pegawai Eksekutif Adyen. “Saya teruja untuk melihat kesan yang positif pada para pedagang kami yang beroperasi di AS – kami berada pada kedudukan yang baik untuk membantu mereka berkembang. “

Siaran akhbar ini mengandungi maklumat yang layak disifatkan, atau mungkin layak disifatkan sebagai maklumat dalaman dalam ruang lingkup maksud Artikel 7(1) Peraturan Penyalahgunaan Pasaran EU.

Adyen (AMS: ADYEN) ialah platform pembayaran pilihan bagi kebanyakan syarikat terkemuka di dunia yang menyediakan infrastruktur serba lengkap lagi moden dan dihubungkan terus ke Visa, Mastercard serta kaedah pembayaran pilihan pengguna secara global. Adyen menyediakan pembayaran yang sangat lancar meliputi saluran dalam talian, mudah alih dan di kedai. Dengan pejabat yang terletak di seluruh dunia, Adyen memberikan perkhidmatan kepada pelbagai pelanggan termasuk Facebook, Uber, Spotify, Microsoft, Casper, Bonobos dan L’Oréal.

Pengumuman ini bukan untuk penerbitan, edaran atau keluaran langsung atau tidak langsung, di dalam atau ke dalam Amerika Syarikat (termasuk wilayah dan jajahannya, mana-mana negeri Amerika Syarikat dan Daerah Columbia), Kanada, Afrika Selatan, Australia atau Jepun atau mana-mana bidang kuasa lain yang menyifatkan pengumuman sedemikian sebagai menyalahi undang-undang. Edaran pengumuman ini mungkin dihadkan oleh undang-undang dalam bidang kuasa tertentu dan individu yang memiliki dokumen ini atau maklumat lain yang dirujuk di sini hendaklah mengambil maklum dan mematuhi apa-apa sekatan yang berkaitan. Sebarang kegagalan untuk mematuhi sekatan ini boleh membawa kepada pelanggaran undang-undang sekuriti dalam mana-mana bidang kuasa berkaitan.

Sekuriti Adyen tidak pernah dan tidak akan didaftarkan di bawah Akta Sekuriti A.S. 1933, seperti yang dipinda dan mungkin tidak ditawarkan atau dijual di Amerika Syarikat tanpa pendaftaran di bawah akta ini atau berdasarkan pengecualian yang tersedia dalam akta ini. Dokumen ini dan maklumat yang terkandung di dalamnya tidak merangkumi atau membentuk sebahagian daripada tawaran untuk menjual, atau permintaan tawaran untuk membeli sekuriti di Amerika Syarikat.

Pengumuman ini bukanlah suatu tawaran sekuriti atau pelaburan untuk dijual atau permintaan tawaran untuk membeli sekuriti atau pelaburan dalam mana-mana bidang kuasa termasuk Amerika Syarikat, Kanada, Afrika Selatan, Australia atau Jepun. Pengumuman ini atau apa-apa maklumat yang terkandung di dalam dokumen ini tidak membentuk asas, atau dijadikan sandaran bagi apa jua tawaran atau komitmen sekali pun dalam mana-mana bidang kuasa. Tiada tindakan telah diambil bagi membenarkan penawaran sekuriti atau pemilikan atau edaran pengumuman ini dalam mana-mana bidang kuasa yang memerlukan tindakan diambil bagi tujuan tersebut. Individu yang telah menerima pengumuman ini dikehendaki mengambil maklum tentang dan mematuhi mana-mana sekatan yang berkaitan.

Maklumat yang terkandung dalam pengumuman ini adalah untuk tujuan latar belakang sahaja dan tidak dimaksudkan sebagai maklumat penuh atau lengkap. Maklumat yang terkandung dalam pengumuman ini, atau ketepatan dan kesempurnaannya, tidak boleh dijadikan sandaran atas apa jua tujuan. Pengumuman ini tidak bertujuan untuk mengenal pasti atau mencadangkan risiko (langsung atau tidak langsung) yang mungkin berkaitan dengan pelaburan dalam sekuriti Adyen. Sebarang keputusan pelaburan berkaitan dengan sekuriti Adyen mestilah dibuat semata-mata berdasarkan semua maklumat yang tersedia kepada umum yang berkaitan dengan sekuriti Adyen.

Komunikasi ini mungkin dihadkan oleh undang-undang dalam bidang kuasa tertentu dan individu yang menerima komunikasi ini perlu mengambil maklum dan mematuhi apa-apa sekatan berkenaan dan tidak boleh dalam apa jua keadaan sekali pun, memajukan maklumat ini kepada mana-mana individu lain. Kegagalan untuk mematuhi sekatan sedemikian boleh melanggar undang-undang sekuriti dalam mana-mana bidang kuasa berkaitan.

ADR yang tidak ditaja:  Pada 10 Oktober 2008, Suruhanjaya Sekuriti dan Bursa AS (SEC) telah menerbitkan kemas kini Akta Pertukaran Peraturan 12g3-2(b) yang membenarkan institusi depositori mewujudkan program ADR yang tidak ditaja tanpa penyertaan daripada penerbit bukan AS. Adyen NV tidak memberi kebenaran ke atas pembentukan mana-mana program ADR tidak ditaja, dan seterusnya tidak membenarkan, mengendors, menyokong atau menggalakkan pembentukan mana-mana program ADR yang tidak ditaja yang berkaitan dengan sekuritinya. Adyen NV tidak akan mengambil bahagian secara aktif, sama ada secara langsung mahupun tidak langsung dalam pembentukan mana-mana program ADR yang tidak ditaja. Adyen NV menafikan secara khusus apa jua liabiliti sekali pun yang berpunca daripada atau yang berkaitan dengan mana-mana program ADR yang tidak ditaja. Adyen NV tidak mewakili mana-mana institusi depositori atau individu lain, mahupun mana-mana institusi depositori atau mana-mana individu yang bersandarkan kepercayaan bahawa laman web Adyen NV menyertakan semua maklumat yang diterbitkan dalam bahasa Inggeris atau bahawa Adyen NV sebaliknya telah memenuhi kriteria pengecualian yang ditetapkan dalam Akta Pertukaran Peraturan 12g3-2(b).

Keywords:  Banking/Financial Service Computer/Electronics Licensing/marketing agreements Financial Technology


ZTE Memperkenalkan Blade V7 Plus – Hadir dengan Spesifikasi Pertengahan

Selepas kehadiran ZTE Blade V7 Lite dan Blade V7 Max pada bulan Mei tahun lepas, kini terdapat tambahan dalam keluarga Blade, di mana model terbaru ZTE Blade V7 Plus telah dilancarkan hadir dengan spesifikasi pertengahan.

Peranti yang memiliki paparan bersaiz 5.2 inci ini dijana oleh set cip MediaTek MT6753 bersama RAM 2GB dan 16GB storan dalaman. Posisi kamera pula masih dikekalkan di bahagian tengah belakang bersama fungsi pengimbas cap jari di bawah lampu LED flash.

Namun, peranti ini hanya dibekalkan dengan bateri berkapasiti 2,540mAh, iaitu sedikit besar berbanding model terdahulu. Angka sebanyak ini, kami pasti anda sudah menggeleng kepala, tambahan lagi, anda juga tidak akan berhenti menggeleng kerana telefon pintar ini masih dioperasikan oleh Android 6.0 Marshmallow.

Mengikut spesifikasi yang diterangkan ini, ZTE masih lagi meletakkan model 2017 di takuk lama, tidak seperti pengeluar-pengeluar lain. Buat masa ini, ZTE Blade V7 Plus dijual di pasaran Rusia dan Australia dengan tawaran warna sama ada Platinum Grey dan Ion Gold.


OnePlus Akan Menggunakan Nombor ‘5’ Pada Flagship Akan Datang?!

Syarikat OnePlus sering memperkenalkan peranti high end pada harga jauh lebih rendah daripada flagship dari jenama-jenama besar yang lain. Di samping itu, OnePlus tidak pernah mengecewakan penggunanya dengan memberikan ciri-ciri yang terbaik pada setiap model yang dikeluarkan.

Selepas model 3T, khabar angin mengatakan OnePlus tidak akan menggunakan nombor ‘4’ sebagai nama model seterusnya, sebaliknya akan menggunakan nombor ‘5’. Nombor 4 bermakna mati dalam kepercayaan masyarakat Cina, maka mereka mengelak dari menggunakannya. Adakah betul tanggapan ini? Hanya OnePlus sahaja yang tahu.

Oleh itu, OnePlus 5 yang bocor di laman sesawang bakal hadir dengan cip pemprosesan Qualcomm Snapdragon 835 dan kapasiti RAM yang belum dikenalpasti. Di bahagian luaran pula, kemungkinan binaan premium serta kemas akan dilakukan. Nampaknya sensor kamera kali ini menggunakan 23MP dan bateri masih lagi rendah iaitu 3000mAh.

Pengesan cap jari turut dimuatkan pada peranti ini bersama paparan skrin QHD 2K, merupakan peranti pertama bagi OnePlus menggunakan paparan seumpamanya.Walau bagaimanapun, pihak OnePlus masih belum lagi memberikan kata putus untuk nama flagship mereka yang akan datang.

Apa-apa pun, kita nantikan kenyataan rasmi dari pihak OnePlus.


3 Peranti Nokia Kini Menerima Kemas Kini Android 10

Berita baik! Berita baik! Berita baik! 3 peranti Nokia kini akan menerima kemas kini Android 10 secara berperingkat, antaranya Nokia 6.1 Plus, Nokia 7 Plus dan Nokia 6.1.

Nokia 6.1 Plus adalah antara peranti pertama Android One yang menerima kemaskini ini, susulan 7 Plus dan 6.1 seperti mana perjanjian yang dibuat oleh Nokia bahawa akan menawarkan kemas kini untuk 2 tahun dan tampalan sekuriti untuk 3 tahun.

Kemas kini Android 10 termasuk sokongan mod tema gelap, penambahbaikan antaramuka, lebih memfokuskan pada privasi dan sekuriti, ciri Smart Reply serta Gesture Navigation. Anda boleh semak di tetapan peranti untuk kemas kini Android 10, atau layari laman rasmi Nokia.


CGTN: China terbuka ialah manfaat besar kepada ekonomi global

BEIJING, 12 Jun 2021 /PRNewswire/ — Lebih 1,000 jenama global termasuk Swatch dari Switzerland, Swarovski dari Austria, Shiseido dari Jepun dan Tesla Amerika berhimpun di Ekspo Produk Pengguna Antarabangsa China yang pertama di Haikou, ibu kota Wilayah Hainan, selatan China pada bulan Mei.

Dengan banyaknya ekspo dan pameran perniagaan, perdagangan, reka ciptaan dan inovasi, akses kepada produk asing kini menjadi senang dan mudah di China. Namun demikian, berdekad-dekad yang lalu, keadaannya berbeza sama sekali.

Sebelum tahun 1970-an, ramai orang bergelut untuk mencari sesuap nasi, apatah lagi memanjakan diri mereka dengan membeli belah secara beria-ia.

Dasar pembaharuan dan pembukaan China telah mengubah arah pembangunan negara ini.

Sejak memulakan dasar ini, negara ini telah melalui tiga gelombang keterbukaan yang utama.

Gelombang pertama bermula pada tahun 1978 dan berterusan sehingga tahun 1980-an dan 1990-an. Ia menyaksikan kemasukan besar-besaran pelaburan langsung asing untuk projek pembinaan infrastruktur dan perindustrian di seluruh negara ini.

Gelombang kedua bermula pada tahun 2001 dengan penerimaan China ke WTO, yang mendorong satu lagi ledakan pelaburan asing dan integrasi yang lebih besar dengan ekonomi global.

Kini, tatkala China memulakan lembaran pembangunan yang baharu di bawah Rancangan Lima-Tahun ke-14nya, negara ini berada di puncak gelombang baharu yang dapat dilihat melalui inisiatif proaktif untuk mengukuhkan lagi integrasi.

Medium yang terlibat termasuk pembangunan zon pedagangan bebas (FTZ) baharu dan pelabuhan perdagangan bebas Hainan, integrasi Kawasan Teluk Lebih Besar Guangdong-Hong Kong-Macau serta perjanjian perdagangan dan pelaburan antarabangsa baharu seperti Perjanjian Ekonomi Komprehensif Serantau (RCEP).

Pendekatan dasar ini telah mendorong pembaharuan dan memperluas pasaran, mewujudkan bahagian tenaga kerja yang lebih khusus. Selain itu, persaingan sengit yang dirangsang oleh liberalisasi perdagangan dan pemotongan tarif import memaksa perniagaan domestik untuk menjadi lebih cekap. Ini turut membawa kepada pengoptimuman peruntukan sumber dan penaiktarafan industri.

Tempoh lebih 40 tahun pembaharuan dan pembukaan menyaksikan jumlah import dan eksport China melonjak daripada $20.6 bilion kepada lebih daripada $4.5 trilion, lalu menjadikan negara ini sebagai negara perdagangan terunggul di dunia.

Setelah mengubah negara ini daripada zaman serba kekurangan kepada pengalaman membeli belah beria-ia hari ini, reformasi dan keterbukaan bukan sahaja resipi kejayaan China, tetapi boleh dikatakan menjadi daya penggerak yang amat diperlukan demi menuju dunia yang lebih makmur.

Keywords:  Banking/Financial Service Computer/Electronics Multimedia/Online/Internet Publishing/Information Service Retail


OPPO A92 Bakal Hadir Di Malaysia – Tampil Dengan Keupayaan Kamera Yang Mempersonakan!

OPPO yang merupakan antara jenama peranti pintar yang popular kini bakal memperkenalkan model terbaharu bagi A Series yang mana ia dikenali sebagai OPPO A92.

Dikhabarkan, ia bakal tampil dengan keupayaan kamera yang sangat memukau. rekaannya juga dikatakan bakal membuatkan anda tidak sabar untuk memiliki peranti ini.

Peranti ini bakal hadir tidak lama lagi bagi pasaran Malaysia. Jadi sama-sama kita nantikan!!


Huawei P10 & P10 Plus Menerima Kemas Kini – Ciri “Moving Picture” Antara Yang Terbaru

Sudah memiliki peranti Huawei P10 dan P10 Plus, tetapi masih menunggu kemas kini terbaru? Penantian anda sudah tiba, Huawei telah mengumumkan bahawa mereka akan mengeluarkan satu kemas kini yang boleh dimuat turun menjelang penghujung bulan ini.

Siri Terbaru Huawei P10 Kini Dilancarkan Secara Rasmi Di Malaysia

Kemas kini ini akan membawakan satu ciri yang menarik iaitu Moving Picture, di mana para pengguna dapat mengambil dan merakam gambar “hidup” tidak seperti sebelum ini yang hanya menyokong rakaman gambar pegun sahaja.

Huawei merasakan ciri ini patut diguna pakai pada peranti dwi kamera Leica generasi ke-2 pada Huawei P10 dan P10 Plus untuk meningkatkan lagi pengalaman foto anda.

Reviu Eksklusif: Huawei P10 Plus, Peranti Pertama Menggunakan Kamera Depan Leica

Huawei ada sedikit maklumat kandungan menarik kepada anda:


Miliki OPPO F7 Secara Percuma Dengan Telco Digi & Celcom

OPPO F7 telahpun dilancarkan secara rasmi di pasaran tempatan pada 19 April yang lepas. Terdapat dua varian berbeza boleh dibeli pada harga RM1,399 (4GB) dan RM1,699 (6GB).

Terbaru, Kepada yang berkira-kira mahu memiliki OPPO F7, kini anda boleh mendapatkan telefon pintar ini secara percuma apabila memilih pelan dari dua telco berbeza iaitu Digi dan juga Celcom.

Kepada pelanggan Digi, anda boleh memiliki OPPO F7 ini secara percuma dengan melanggan Pelan Pascabayar Digi 150 ataupun Pelan Pascabayar 250.

Pelanggan yang melanggan Pelan Pascabayar Digi 150 akan menikmati 60GB untuk data Internet, panggilan percuma tanpa had ke semua rangkaian, dan boleh dikongsikan ke dua talian tambahan tanpa caj ekstra. Bagi pelanggan yang melanggan Pelan Pascabayar Digi 250 pula akan menerima 120GB data Internet, panggilan percuma tanpa had ke semua rangkaian, dan boleh dikongsikan ke empat talian tambahan tanpa caj ekstra.

Bagi pelanggan Celcom pula, pengguna boleh mendapatkan OPPO F7 secara percuma apabila melanggan pelan Celcom First Platinum 148 dan Celcom First Platinum Plus 188 dengan bayaran bulanan RM148 dan RM188 sahaja. Selain itu, anda juga boleh memiliki OPPO F7 dengan program ansuran serendah RM35 dan RM50 sebulan di bawah pelan EasyPhone.

Untuk maklumat lanjut, anda boleh layari laman rasmi Celcom dan Digi.


Sistem Rakaman Video Kenderaan Terbaru Di Pasaran Dari Syarikat Tempatan

Eagle I CVR ialah syarikat berpangkalan di Malaysia yang ditubuhkan pada tahun 2015. Misi syarikat adalah untuk melindungi pengguna automobil dan orang tersayang daripada jenayah & kemalangan kenderaan di Malaysia. Pada tahun 2016, Eagle I mempunyai lebih 600 pengedar dan 15 pusat perkhidmatan di Malaysia. Sasaran syarikat tersebut adalah untuk mencapai lebih 1,000 pengedar dan 50 pusat perkhidmatan pada tahun ini 2017.

Baru-baru ini Eagle I CVR secara rasminya telah mengumumkan perakam video kereta terbaru mereka untuk pasaran tempatan, dikenali sebagai Vision 1. Vision 1 mampu untuk merekod video penting semasa kemalangan dan ia dibina dengan perkakasan berkualiti yang mampu menangkap imej berdefinisi tinggi, sekaligus memudahkan anda untuk merujuk rakaman kejadian yang berlaku sekiranya perlu.

Vision 1 menawarkan skrin 3.5 inci 16: 9 dengan resolusi paparan 480 x 320 piksel. Ia dikuasakan oleh cip pemproses MT6735VCM dengan 1GB RAM dan 8GB ROM yang mampu ditambah dengan memasukkan kad microSD berkapasiti sehingga 32GB.

Dengan kemudahan rangkaian mudah alih dan Wi-Fi, anda juga boleh berkongsi video yang dirakam Vision 1 serta-merta tanpa perlu menunggu untuk memindahkan ke peranti lain untuk melihatnya. Tambahan pula, dengan integrasi aplikasi WeChat ke dalam peranti ini, ia juga memberikan anda kemudahan untuk berkongsi video kepada rakan-rakan WeChat anda dengan hanya beberapa klik.

Teknologi rakaman pintar membolehkan Vision 1 untuk terus merakam video apabila memori dalaman penuh, ia menulis dan menggantikan data-data lama. Anda juga boleh mengunci data video lama yang anda mahu kekalkan agar ia tidak hilang digantikan video baru.

Mengesan lokasi, gambar dan video kereta melalui WeChat.

Sensor terbina dalam secara automatik akan merakam video apabila ia mengesan kereta secara tiba-tiba di nyah-pecutan, mengalami impak kuat atau gangguan lain dari corak pemanduan biasa. Ciri ini membolehkan anda mendapatkan rujukan video sekiranya berlaku kejadian yang tidak diingini.

Tangkap gambar pemandangan yang indah dengan hanya satu klik, kemudian muat naik dan kongsi gambar-gambar anda melalui WeChat atau platform media sosial yang lain serta-merta dengan WiFi Vision 1 dan fungsi 4G.

Vision 1 boleh bertindak sebagai hotspot untuk anda gunakan ketika di dalam perjalanan.

Rakan di dalam WeChat anda kini boleh berkongsi lokasi mereka secara langsung kepada VISION 1. Lokasi mereka akan dipaparkan pada VISI 1 dan anda boleh menggunakan fungsi navigasi untuk ke lokasi rakan anda.

Dengan sambungan 4G yang aktif, anda kini boleh menggunakan WeChat untuk menangkap video atau foto.

Selain Vision 1, Eagle I CVR juga melancarkan peranti rakaman kereta mampu milik, dikenali sebagai Iris-M1 yang dijual pada harga RM 448.

Bagi setiap pembelian Vision 1 CVR, anda akan menerima kad SIM RedOne secara percuma. Selain itu, Eagle I akan menawarkan perlindungan insurans kemalangan bernilai RM30,000 untuk setiap pembelian produk Eagle I CVR.


Intai Fungsi Android Pay Pada Android Wear 2.0

Android Pay 2.0 yang pada bila-bila masa akan diumumkan hari ini akan menyokong fungsi pembayaran atas talian Android Pay.

Imej antaramuka fungsi ini sudah pun mula berlegar di Internet dan seperti yang dijangkakan cara menggunakan fungsi ini amat mudah.  Anda cuma perlu buka aplikasi pada jam tangan anda, pilih kad kredit/debit yang mahu digunakan dan dekatkan jam tangan dengan sokongan sistem operasi Android Wear 2.0 dan NFC ke terminal bayaran. Segala notifikasi dan maklumat pembayaran akan dipaparkan pada muka jam.

Sistem pembayaran Android Pay merupakan alternatif bayaran yang amat mudah dan pantas. Dengan integrasi teknologi tersebut ke dalam jam tangan pintar, proses pembayaran selepas ini lebih mudah tanpa perlu mengeluarkan smartphone anda.


Lelong Tawarkan Proton SUV Baharu Sempena Sambutan Ulang Tahun Ke-20

Dalam menyambut ulang tahun ke-20 bagi platform e-dagang Lelong.my di Malaysia, pemberian ganjaran hadiah eksklusif sebuah Proton SUV baharu yang belum dirasmikan, serta 10,000 baucer dan 500 hadiah akan ditawarkan.

Bermula hari ini hingga Hari Malaysia (16 September 2018), Lelong akan mengajurkan beberapa peraduan, tawaran dan promosi kepada pengguna. Peraduan “Shop and Win” dan “Spin and Win” boleh didapati di laman sesawang atau menerusi aplikasi Lelong.my di peranti Android atau iOS anda.

Sebagai peneraju dalam bidang pembidaan, Lelong juga mengadakan bidaan “Superbid” dalam kempen ini. Pengguna yang berminat boleh membida pada hari biasa bermula jam 1 petang hingga 2 petang dengan harga serendah RM1 di laman rasminya.

Laman sosial Instagram dan FB juga mengadakan cabaran “20 for 20”, di mana sebanyak 20 cabaran unik akan dijalankan dan 20 orang pemenang akan dipilih. Tawaran seperti Star Deals, Hot Items Hot Deals (untuk barangan terlaris) dan Bargain Corner (untuk barangan di bawah harga RM50) juga akan berlangsung pada masa yang sama juga.


OPPO F7 Hadir Dengan Kemasan Diamond Black Memukau!

Sebelum ini kami ada berkongsi mengenai pelancaran OPPO F7 yang bakal diadakan di Malaysia pada bulan April ini. Sehingga ke hari ini, masih belum terdapat maklumat rasmi mengenai spesifikasi telefon pintar ini. Tetapi yang pasti OPPO F7 menawarkan penggambaran 25 Megapiksel.

Terbaru, OPPO Malaysia telah mengesahkan peranti ini akan hadir dengan tiga pilihan warna iaitu Solar Red, Moonlight Silver dan juga Diamond Black. Apa yang menarik perhatian adalah kemasan warna Diamond Black yang mana terdapat corak geometri berkilat pada panel belakang OPPO F7 ini.

Seingat kami, kali terakhir corak ini digunakan adalan pada model OPPO R1X yang diperkenalkan pada tahun 2015.

Warna apa yang menjadi pilihan korang? Untuk maklumat lanjut, boleh ke laman Facebook OPPO Malaysia.

Jika berminat, anda boleh membelinya dengan menekan klik di pautan ini.


Digi Ingin Menginspirasi Minda Kreatif Tempatan Dengan Kreative Krew

Digi melancarkan satu platform crowdsourcing yang mensasarkan untuk membantu para minda kreatif tempatan bagi memeriahkan lagi industri media di negara ini. Melalui platform Kreative Krew anda dijemput menghantar idea berdasarkan tugasan yang disediakan, ganjaran pula akan diberikan berdasarkan tahap tugasan yang disertai.

Seisapa sahaja boleh mendaftar dan menyertai platform ini, anda boleh memilih tugasan yang diminati, hantar hasil karya anda dan berpeluang menikmati ganjaran yang disediakan. Jika anda seorang yang kreatif, namun masih mencari-cari saluran yang baik buat anda mengembangkan bakat anda, sila cuba platform Kreative Krew!


Dataiku Kini Tersedia di Microsoft Azure Marketplace

NEW YORK, 2 Jun 2021 /PRNewswire/ — Dataiku, salah satu platform AI dan pembelajaran mesin yang terkemuka di dunia, hari ini mengumumkan bahawa ia kini disediakan melalui Microsoft Azure Marketplace, gedung dalam talian yang menyediakan aplikasi dan perkhidmatan untuk digunakan di Azure. Ketersediaan ini membuka peluang kepada pelanggan Azure untuk memanfaatkan antara muka visual Dataiku yang mudah digunakan untuk membina saluran data, menyediakan data serta membina dan menggunakan model pembelajaran mesin di awan mereka.

Kini, pelanggan Azure boleh membeli Dataiku – peneraju AI dan menyokong pengkomputeran awan elastik – menggunakan belanjawan dan hubungan awan Azure mereka, menghapuskan halangan kontrak baharu atau kepayahan berkaitan undang-undang apabila memulakan perjalanan mereka menuju AI perusahaan secara meluas.

“AI dan awan benar-benar sesuai digandingkan,” kata Florian Douetteau, Ketua Pegawai Eksekutif Dataiku. “Dengan adanya Dataiku di Azure Marketplace, kami berpendapat semakin banyak organisasi akan dapat memanfaatkan kuasa AI di awan untuk membuat keputusan yang lebih pintar dan lebih pantas, menyampaikan pengalaman pelanggan yang lebih baik dan mengautomasikan proses perniagaan yang penting.”

Ketersediaan Dataiku di Azure Marketplace juga memastikan platform tersebut bersepadu sepenuhnya dengan perkhidmatan storan dan pengkomputeran Azure. Seni bina tolak-turun unik dan integrasi elastik Dataiku memanfaatkan sumber pengkomputeran awan natif untuk tolak-turun tugas ke sumber pengkomputeran awan seperti Spark dan Kubernetes dan juga meningkatkan kelajuan dan menurunkan kelajuan sumber pengkomputeran secara automatik untuk persediaan data, pembinaan model serta tugas-tugas penskoran model yang diaturkan di Dataiku agar pelanggan hanya membayar untuk apa yang mereka perlukan.

Pelanggan yang menggunakan Dataiku melalui Azure mendapat akses lancar kepada data yang disimpan di Azure; boleh menskalakan saluran data dan proses pembelajaran mesin dengan memanfaatkan kluster pengkomputeran; boleh menghubungkan, memvisualkan, mentransformasikan dan menganalisis set data yang disimpan dalam pangkalan data SQL; dan dapat memanfaatkan rangkaian teknologi Microsoft yang luas. Ini termasuk menyediakan, memodelkan dan mengeksport data ke Power BI menggunakan Azure Cognitive Services untuk mengaplikasikan model NLP dan visi komputer yang dilatih terlebih dahulu serta membangunkan resipi atau pemalam Dataiku menggunakan Visual Studio Code.

Jake Zborowski, Pengurus Besar, Microsoft Azure Platform di Microsoft Corp., berkata, “Kami dengan sukacitanya mengalu-alukan Dataiku ke Microsoft Azure Marketplace yang memberi rakan kongsi kami pendedahan yang besar kepada pelanggan awan di seluruh dunia. Azure Marketplace menawarkan pengalaman berkualiti yang bertaraf dunia daripada rakan-rakan kongsi global yang dipercayai dengan penyelesaian yang diuji untuk berfungsi lancar dengan Azure.”

Azure Marketplace ialah pasaran dalam talian untuk membeli dan menjual penyelesaian awan yang diperakui untuk beroperasi di Azure. Azure Marketplace membantu menghubungkan syarikat-syarikat yang mencari penyelesaian berasaskan awan yang inovatif dengan rakan-rakan kongsi yang telah membangunkan penyelesaian yang sedia digunakan.

Ketahui lebih lanjut mengenai Dataiku di halamannya di Azure Marketplace.

Dataiku ialah salah satu platform AI dan pembelajaran mesin yang terkemuka di dunia, menyokong ketangkasan dalam usaha data organisasi melalui AI yang bersifat kolaboratif, elastik dan bertanggungjawab, kesemuanya pada skala perusahaan. Beratus-ratus syarikat menggunakan Dataiku untuk menyokong operasi perniagaan penting mereka dan memastikan agar mereka kekal relevan dalam dunia yang berubah-ubah ini termasuk model yang mendorong pengesanan penipuan, pencegahan pulangan pelanggan, penyelenggaraan prediktif, pengoptimuman rantaian bekalan dan banyak lagi. Dataiku dibina untuk syarikat-syarikat yang ingin mendemokrasikan AI dalam seluruh organisasi mereka, membawa ketangkasan dan kesiapsiagaan kepada perniagaan melalui penggunaan data oleh semua individu bermula daripada penganalisis hinggalah saintis data.


Capsa Healthcare Perkenal Stesen Kerja Pengkomputeran Mudah Alih Trio™ untuk Majukan Prestasi Penjagaan dalam Sebarang Persekitaran Penjagaan Kesihatan

PORTLAND, Oregon, 31 Ogos 2020 /PRNewswire/ — Capsa Healthcare hari ini mengumumkan pelancaran stesen kerja pengkomputeran mudah alih Trio™ baharu. Trio ialah platform titik penjagaan generasi terkini Capsa untuk menggerakkan rekod e-kesihatan dan menyokong pengurusan ubatan yang cekap dan tepat.

Trip menggabungkan teknologi terkini dalam reka bentuk gabungan kart pengkomputeran yang paling pintar dan boleh dipercayai yang pernah ditawarkan. Trio memberikan gaya ergonomik yang halus dengan kemajuan dalam kemudahan penggunaan, boleh olah gerak, dan masa operasi sistem kuasa. Seiring dengan keperluan tradisional untuk dokumentasi klinikal dan pemberian ubatan, Trio boleh dikonfigurasikan untuk menyokong pelbagai aplikasi termasuk telekesihatan, pendaftaran, dan flebotomi.

“Capsa dengan sukacitanya memberikan penyelesaian yang menggabungkan kebolehpercayaan platform kami yang terbukti dengan penambahbaikan ciri-ciri pintar yang pelanggan harapkan daripada stesen kerja pengkomputeran mudah alih hari ini,” kata Avi Zisman, Presiden dan Ketua Pegawai Eksekutif Capsa. “Dengan penambahan Trio, portfolio produk kami kini menawarkan pelanggan skop penyelesaian tiada tandingan yang menyokong penyampaian penjagaan kesihatan pada titik penjagaan.”

Trio ialah stesen kerja termaju Capsa Healthcare dengan penambahbaikan yang membantu peranan penting klinisian:

“Menyediakan klinisian dengan pengalaman pengguna yang intuitif dan dioptimumkan untuk menyokong rutin penjagaan pesakit mereka ialah keutamaan reka bentuk Trio. Dengan tumpuan terhadap ergonomik tertentu pengguna dan prestasi unggul, dibungkus ke dalam stesen kerja faktor berbentuk kecil dan ringan, kami telah membangunkan satu penyelesaian yang akan berfungsi sebagai rakan kongsi penjaga kesihatan yang paling boleh dipercayai pada titik penjagaan”, kata Craig Rydingsward, Naib Presiden Jualan, Penjagaan Akut di Capsa Healthcare. “Kemajuan inovasi Trio dalam waktu operasi sistem kuasa yang digabungkan dengan keupayaan pengurusan dan komunikasi kumpulan yang kukuh yang kini ditawarkan di N-Sight, membolehkan I.T. dan pentadbir untuk merealisasikan nilai sebenar dalam kumpulan POC mereka.”

Untuk perincian lengkap produk, sila lawati www.capsahealthcare.com/product/trio-computing-workstations/.

Latar Belakang Capsa HealthcareCapsa Healthcare ialah pemimpin seluruh dunia dalam pembangunan dan penyampaian penyelesaian penjagaan kesihatan yang inovatif untuk pelbagai spektrum penyedia penjagaan. Dengan pengalaman selama 50+ tahun, Capsa Healthcare menawarkan keupayaan unik untuk memenuhi permintaan persekitaran penjagaan kesihatan yang luas dan menawarkan pelbagai produk yang termasuk kart ubat, kart perubatan, kart titik penjagaan, dan penyelesaian automasi farmasi. Beribu pejabat di Portland, Oregon, Capsa Healthcare mempunyai lebih 400 pekerja dengan pengurusan, jualan dan pejabat-pejabat pengeluaran di seluruh dunia. Untuk lebih lanjut, lawati www.capsahealthcare.com atau hubungi 800-437-6633.

Keywords: Computer Hardware Computer Software Computer/Electronics Health Care/Hospital Medical Equipment Medical/Pharmaceuticals


EMUI Berkongsi Angka Sama Seperti Android 8.0

Dalam acara pelancaran Huawei Mate 10, Mate 10 Pro, dan Mate 10 Porsche Design, Huawei turut mengumumkan beberapa peranti lain juga akan mendapat kemas kini EMUI 8.0 di masa akan datang.

Model seperti Mate 9, Mate 9 Pro, Mate 9 Porsche Design, ketiga-tiga peranti ini akan mula dioperasikan terlebih dahulu berbanding model siri-P yang lain.

Antaramuka terbaru ini mendapat loncatan angka daripada 5 terus kepada 8. Ini kerana, Huawei berpendapat angka yang selari ini tidak akan mengelirukan pengguna. EMUI terbaru ini juga lebih pantas dalam membuka aplikasi selain ia mencatatkan peningkatan prestasi sebanyak 12%.

Terdapat beberapa ciri baru yang diperkenalkan di dalam EMUI 8.0, seperti contoh menawarkan ciri split-screen – membuka dua aplikasi pada waktu yang sama. Selain itu, ia juga lebih mesra pengguna dengan menyokong tapisan sinaran biru pada skrin mengikut persekitaran semasa.

Huawei menambah, kemas kini keselamatan akan dikeluarkan untuk peranti Huawei kelas atasan setiap bulan manakala dua bulan sekali untuk peranti kelas pertengahan sementara, peranti kelas permulaan akan dikemas kini setiap tiga bulan.


Ciri Terbaru Snapchat

Snapchat telah melancarkan satu ciri baru yang membolehkan pengguna mengaplikasikan efek yang sedang menjadi kegemaran ramai pada ketika ini. Pada kemas kini terbaru anda boleh menukar wajah anda dengan wajah rakan-rakan ataupun selebriti dengan menggunakan teknik Face Swap. Selain menukar wajah terus di dalam viewfinder, aplikasi snapchat juga boleh mengakses album gambar anda untuk mencari wajah yang anda ingin lakukan penukaran.

Turut serta bersama fungsi terbaru itu adalah pengumuman bahawa Snapchat menarik perkhidmatan berbayar untuk ulang tayang yang sebelum ini dikenakan cas. Mulai sekarang anda boleh melihat gambar dan menonton semula video tanpa perlu membayar apa-apa yuran, tetapi anda hanya boleh melakukannya sekali sahaja bagi satu-satu gambar atau video.


Xiaomi Gagal Mencapai Sasaran, Menyebabkan Pelabur Mula Risau

Xiaomi adalah salah satu syarikat teknologi dari China yang semakin popular dan mendapat tempat di pasaran global, ianya juga pernah dinobatkan sebagai syarikat yang mempunyai saham pelaburan paling berharga. Namun baru-baru ini The Wall Street Journal melaporkan Xiaomi mengalami sedikit kesulitan dan gagal mencapai sasaran yang ditetapkan pelabur mengakibatkan keadaan sedikit goyah.

Pada tahun lalu, Xiaomi telah menetapkan untuk menjual sebanyak 80 juta peranti dan akhirnya angka tersebut gagal dicapai. Menurut pemerhati pasaran masalah yang dialami Xiaomi itu merupakan isu yang dihadapi hampir semua syarikat kerana tahun 2015 menyaksikan persaingan yang amat sengit antara pengeluar peranti pintar dan harga purata bagi pasaran smartphone yang menurun. Faktor-faktor tersebut telah sedikit sebanyak menyumbang kepada kegagalan mencapai objektif.


[ Kongsi Gambar ] : Hasil Tangkapan Foto Dari Lensa OPPO Reno 10x Zoom

Diperkenal pada Mei lalu, kemunculan OPPO Reno 10x Zoom berjaya mencuri perhatian ramai dan terus menjadi topik hangat sehingga ke hari ini. Peranti luar biasa ini berjaya merubah dunia peranti pintar sekaligus menjadikan pengguna lebih kreatif dan inovatif dalam menyampaikan idea.

Salah satu titik utama OPPO Reno 10x Zoom terletak pada keupayaan kamera – Kamera utama 48MP, sokongan 60x Zoom dan Nightscape Mode 2.0. Tidak kira daripada sudut mana sekalipun, setiap gambar yang diambil pastinya memberikan hasil yang terbaik – Mencipta kenangan dengan sempurna.

Sehubungan itu, penulis berpeluang mencuba peranti ini dan mendapati setiap gambar terhasil sungguh tidak mengecewakan sama sekali. Nak tahu apa hasilnya? Berikut penulis  kongsikan hasil tangkapan dari lensa OPPO Reno 10x Zoom untuk tatapan semua (klik pada gambar untuk saiz sebenar) :

Dijual pada harga RM3,399, OPPO Reno 10x Zoom kini tersedia di pasaran tempatan. Bagi yang berminat, anda boleh mendapatkannya menerusi beberapa saluran berbeza termasuk OPPO Online Store, Lazada dan Shoopee.

Bagi memberi lebih banyak pilihan kepada pengguna, OPPO juga bakal memperkenalkan tambahan warna baharu untuk model OPPO Reno versi standard iaitu Sunset Rose. Tampil dengan variasi warna yang romantis, OPPO Reno Sunset Rose bakal diperkenalkan secara rasmi pada 2 Julai kelak! Stay tuned  ❤


DarkHorse Rangkul Gelaran Juara Dalam Kejohanan PMCC 2019 – Bawa Pulang Wang Tunai Bernilai RM18,000

Tahniah! Tahniah! Tahniah! Pasukan DarkHorse berjaya merangkul gelaran juara dalam kejohanan PUBG MOBILE Campus Championship (PMCC) 2019 yang berlangsung di IOI Mall, Puchong, baru baru ini.

Kejayaan ini sekaligus menyaksikan pasukan DarkHorse berjaya membawa pulang hadiah kemenangan berupa wang tunai berjumlah RM18,000 beserta trofi. Selain ITU, DarkHorse juga menerima pelan Yodoo dan kredit Boost selama satu tahun. Sebagai penghargaan juga, pasukan ini juga menerima jemputan ke kejohanan akhir PUBG MOBILE National Championship (PMNC) 2020 sekaligus menguji kehebatan mereka menentang pasukan amateur Malaysia.

Kejohanan PMCC 2019 turut dimeriahkan dengan kehadiran barisan selebriti tanah air seperti Elizabeth Tan, Luqman Podolski, Firdaus ‘Master Ramen’ Hashim dan banyak lagi. Nak ketahui lebih lanjut mengenai PMCC 2019? Layari PAUTAN INI.


Miliki Huawei nova 2i Serendah RM899 Di Shopee

Masih ingat telefon pintar pertama keluaran Huawei yang menawarkan empat buah kamera iaitu nova 2i? Sebelum ini Huawei nova 2i dijual pada harga RM1,299, kemudian ia diturunkan kepada RM1,099 untuk pasaran tempatan.

Terbaru, kepada sesiapa yang sedang mempertimbangkan untuk memiliki Huawei nova 2i, inilah masa yang sesuai untuk anda membelinya kerana ia ditawarkan pada harga yang lebih rendah berbanding biasa.

Harga yang ditawarkan oleh FinalChoice dari Shopee adalah terendah setakat ini iaitu RM899 dan ia adalah model original dan waranti juga dari Huawei Malaysia. Namun begitu, hanya dua warna sahaja yang ditawarkan iaitu hitam dan emas.

Huawei nova 2i lengkap dengan fungsi empat kamera, skrin besar, rekaan ergonomik dan yang paling utama ialah dua ciri baru Face Unlock dan AR Lens.


Paparan OLED Memang Sah Di iPhone 8!

Laporan dari Japan’s Nikkei News mengesahkan bahawa Apple telah menempah 70 juta panel OLED dari Samsung untuk suku tahun yang ketiga tahun 2017. iPhone sempena 10 tahun ini nampaknya akan dijual lebih banyak berbanding keluaran iPhone sebelum ini sebanyak 78.3 juta unit terjual pada tahun 2016. Memandangkan permintaan untuk iPhone terbaru ini dijangka meningkat, Samsung sedia membekalkan sebanyak 95 juta unit panel OLED.

Menurut Pengarah Penyelidikan dari IHS Markit iaitu David Hsieh mengesahkan, Samsung adalah satu-satunya syarikat yang bertanggungjawab bagi panel OLED ini. Sementara itu, penganalisis KGI Securities Ming Chin Kuo mengatakan bahawa iPhone 7s dan iPhone 7s Plus akan kekal dengan panel LCD seperti model sebelum ini.

iPhone 8 akan dibekalkan kamera depan 3D dan perkara ini turut disahkan oleh Ming Chin Kuo. Selain itu, iPhone 8 juga dilengkapi pengecas Wireless, kalis air dan debu IP68 serta tidak lagi menggunakan butang Home. Adakah ini bermakana harga iPhone 8 akan menjangkau lebih tinggi iaitu melebihi 1000 dolar Amerika?!


POCO M2 Reloaded Bakal Dilancarkan Pada 21 April Ini??!!

Bagi peminat peranti daripada POCO, ada satu berita yang menarik apabiala dikhabarkan peranti POCO M2 Reloaded bakal diperkenalkan pada 21 April ini.

Menerusi satu tweet daripada POCO India, ia bakal menawarkan 4GB RAM dan storan 64GB.

Peranti ini turut dihadirkan dengan 6.53″ FHD+ dengna pemproses MediaTek Helio G80.

Sejaub manakah perkembangan peranti ini perlu kita nantikan ketika ia dilancarkan kelak!!!


iPhone 12 Pro Max Diiktiraf Sebagai Skrin Terbaik Oleh DisplayMate!!

Pasti semua bersetuju bahawa sungguhpun harga peranti iphone adalah mahal, namun spesifikasi yang dihadirkan jarang mengecewakan pengguna. Begitu juga dengan peranti terbaharunya iaitu iphone 12 Pro Max yang mana ia kini dinobat sebagai telefon dengan skrin terbaik oleh DisplayMate.

Peranti yang hadir Super Retina XDR OLED mendapat skor A+. Menurut DisplayMate, warna yang terhasil dari skrin peranti ini sangat baik tidak kira dari aspek kontras mahupun pantulan cahaya.

Tahniah diucapkan kepada Apple!! Bagi yang ingin membeli peranti ini pada harga bermula RM5299.


ROG Phone 5 Bakal Dilancarkan Pada 5 Mac Ini!!!

ASUS hari ini mengumumkan bahawaROG Phone 5 akan dilancarkan secara rasmi pada 10 Mac dan ia bakal hadir dengan spesifikasi yang menakjubkan.

Dikhabarkan, peranti ini hadir dengan menggunakan skrin 6.78″ AMOLED dengan bateri berkembar 6000mAh dan pengecasan 65W.

Ia juga mungkin dihadirkan dengan Snapdragon 888 SoC  dan dipadankan RAM sebesar 8GB dan 16GB.

Sejauh manakah kebenarannya, perlu kita nantikan ketika ia dilancarkan kelak.


Membeli-belah Di App Store, Apple Music, Dan iTunes Lebih Mudah Dengan U Mobile

U Mobile hari ini memberi pilihan kepada pelanggannya untuk membeli-belah di dalam aplikasi App Store, Apple Music, dan iTunes terus dari peranti pintar mereka. Setiap transaksi yang dibuat akan terus dimasukkan ke dalam akaun nombor telefon.

Servis dan perkhidmatan yang mudah ini kini boleh dinikmati oleh seluruh pengguna prabayar dan pascabayar U Mobile sekaligus, langkah ini juga memudahkan pengguna daripada membuang masa memasukkan nombor dan maklumat kad kredit. Malah, ia juga dapat membantu pengguna yang tidak mempunyai kad kredit untuk membeli-belah secara atas talian dengan bebas.

Ciri ini juga akan dikonfigurasikan secara automatik sejurus anda memilih pilihan bayaran dan ia menyokong semua peranti Apple termasuk Apple TV dan Apple Watch.

Jadi melalui ciri ini, anda tidak perlu lagi meminjam kad kredit ayah, ibu, adik-beradik atau rakan-rakan di tempat kerja. Baru lah ON kan!


Servis Streaming Muzik Dan Video Dari BitTorrent

Sebuah servis streaming muzik dan video baru telah dilancarkan baru-baru ini oleh syarikat yang sudah lama bertapak di dalam industri sumber media. BitTorrent Now merupakan wajah baru bagi servis muat turun BitTorrent Bundle yang sebelum ini lebih memfokuskan operasi mereka di dalam muat turun kandungan artis dan pembelian hasil karya pemuzik dari seluruh dunia.

Kini BitTorrent beranjak ke model operasi yang lebih banyak diterima majoriti pengguna, iaitu streaming. BitTorrent Now menawarkan servis dan fungsi sama seperti kebanyakan platform streaming lain. Anda boleh mendengar dan menonton karya-karya dari artis dan produser yang terkenal dan juga yang sedang meningkat naik di dalam industri.

Fasa pertama servis BitTorrent Now dilancarkan melalui platform website dan juga aplikasi Android, manakala untuk platform iOS dan juga Apple TV akan hadir pada masa akan datang.


Peatix

Bagi mereka yang suka menyertai pelbagai acara seperti konsert, seminar dan pelbagai lagi, anda harus dapatkan aplikasi Peatix. Aplikasi ini akan memudahkan anda untuk mendapatkan tiket ke acara-acara tersebut melalui pembelian atas talian. Setelah anda membeli tiket melalui aplikasi ini, anda akan diberikan kod QR khas sebagai tiket virtual untuk ke acara tersebut. Ia lebih selamat dan mudah, kerap kali editor kehilangan dan tertinggal tiket ke acara yang ingin disertai, namun dengan Peatix tiada lagi masalah hilang atau tertinggal tiket, semuanya boleh diakses dari smartphone.

Selain itu Peatix juga akan memberikan peringatan apabila acara semakin hampir dan juga cadangan acara yang mungkin anda minati.


Huawei Nova 3 Primrose Gold Tampil Elegen, Pasti Pikat Hati Ramai

Mula diperkenal pada Julai yang lalu, kehadiran peranti pintar Huawei Nova 3 ke pasaran tempatan dilihat mendapat perhatian dan disambut baik oleh pelbagai pengguna.

Kali ini, Huawei sekali lagi memberi kejutan dengan menampilkan edisi ekslusif Nova 3 yang berwarna Primrose Gold sebagai warna terbaru telefon pintar ‘flagship’ itu selepas melancarkan warna Iris Purple (ungu), Black (hitam) dan Red (merah) sebelum ini.

Lebih menariknya, Nova 3 versi Primrose Gold kali ini hadir dengan tona warna berbeza di samping menerima sentuhan ekslusif sekaligus direka khas untuk menambat hati pengguna!

Huawei Nova 3 adalah peranti yang lebih memfokuskan kepada generasi pemuda-pemudi, terutama mereka yang suka mengambil gambar dengan peranti pintar telah menjadi sebahagian daripada kehidupan mereka.

Peranti ini hadir dengan skrin bersaiz 6.3 inci IPS LCD FHD+ di samping menggunakan cip pemprosesan Kirin 970 bersama memori 6GB dan storan sebesar 128GB.

Bagi aspek kamera pula, Huawei Nova 3 direka dengan kamera utama 24MP + 16MP manakala kamera swafoto pula menggabungkan dwi kamera sebesar 24MP + 2MP.

Teruskan bersama kami untuk mendapatkan maklumat lanjut mengenai ketersediaan peranti ini yang akan tiba di pasaran tempatan tidak lama lagi!

Pandang Pertama: Huawei nova 3 & 3i, Peranti Setaraf Dengan P20?!